Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 28 Januari 1986 telah membincangkan fatwa mengenai buku dan pita rakaman Hj. Ahmad Laksamana bin Omar. Mesyuarat telah membuat keputusan bersetuju menfatwakan sebagaimana berikut:

Pada menjalankan kuasa-kuasa yang diberi oleh seksyen 15 Undang-Undang Majlis Ugama Islam Dan Adat Istiadat Melayu Kelantan 1966, Majlis mengisytiharkan perkara-perkara yang diperihalkan dalam jadual sebagai penerbitan yang dilarang kerana mempunyai perkara-perkara yang bertentangan dengan Hukum Syarak atau ajaran Ugama Islam atau mana-mana Fatwa yang diluluskan oleh Undang-Undang.

Buku:
 1. Tajuk Penerbitan: Hakikat Insan
Pengarang: Haji Ahmad Laksamana Bin Omar
Penerbit: Tiada
Bahasa: Melayu

2. Tajuk Penerbitan: Tajalli
Pengarang: Haji Ahmad Laksamana Bin Omar
Penerbit: Tiada
Bahasa: Melayu

Pita Rakaman:
1. Tajuk Pita Rakaman: Huraian Alam 1,2,3……..
Penyampai: Haji Ahmad Laksamana Bin Omar

2. Tajuk Pita Rakaman: Demi Masa 1,2,3………
Penyampai: Haji Ahmad Laksamana Bin Omar

3. Tajuk Pita Rakaman: Allah dan Taghut 2 …
Penyampai: Haji Ahmad Laksamana Bin Omar

4. Tajuk Pita Rakaman: Hakikat Solah …….
Penyampai: Haji Ahmad Laksamana Bin Omar

5. Tajuk Pita Rakaman: Kewujudan Roh 1, 2 …….
Penyampai: Haji Ahmad Laksamana Bin Omar

6. Tajuk Pita Rakaman: Imam Pokok Perjuangan …..
Penyampai: Haji Ahmad Laksamana Bin Omar
7. Tajuk Pita Rakaman: Ucapan Tajalli ……
Penyampai: Haji Ahmad Laksamana Bin Omar

8. Tajuk Pita Rakaman: Lafaz Syahadah dan Bacaan Dalam Solah ( cara-cara lafaz syahadah dan Bacaan di Dalam solah) ……..
Penyampai: Haji Ahmad Laksamana Bin Omar

9. Tajuk Pita Rakaman: Sabar Dalam Makrifat …..
Penyampai: Haji Ahmad Laksamana Bin Omar

10. Tajuk Pita Rakaman: Zikir Lahuna (Lidah) …..
Penyampai: Haji Ahmad Laksamana Bin Omar

11. Tajuk Pita Rakaman: Delima Pengajian Tasauf
Penyampai: Haji Ahmad Laksamana Bin Omar

12. Tajuk Pita Rakaman: Imam , Alam ,Cabaran …..
Penyampai: Haji Ahmad Laksamana Bin Omar
13. Tajuk Pita Rakaman: Manusia Tidak Dijadikan …..
Penyampai: Haji Ahmad Laksamana Bin Omar

14. Tajuk Pita Rakaman: Hakikat Syahadah 1…….
Penyampai: Haji Ahmad Laksamana Bin Omar

15. Tajuk Pita Rakaman: Modal Hidup ……
Penyampai: Haji Ahmad Laksamana Bin Omar

16. Tajuk Pita Rakaman: Inna Lilllahi Wainna Illahi Raji’un 1,2,3,4,5,6,7,8,9,10..11
Penyampai: Haji Ahmad Laksamana Bin Omar

17. Tajuk Pita Rakaman: Syahadah Dalam Alam Tujuh …
Penyampai: Haji Ahmad Laksamana Bin Omar

18. Tajuk Pita Rakaman: Hakikat Musibah 1 ……..
Penyampai: Haji Ahmad Laksamana Bin Omar

19. Tajuk Pita Rakaman: Martabat Tujuh 1,2…..
Penyampai: Haji Ahmad Laksamana Bin Omar

20. Tajuk Pita Rakaman: Jalan Kawalian …….
Penyampai: Haji Ahmad Laksamana Bin Omar

21. Tajuk Pita Rakaman: Hakikat Air Sembahyang 1,2, ….
Penyampai: Haji Ahmad Laksamana Bin Omar

22. Tajuk Pita Rakaman: Hakikat Sembahyang 4,3 …
Penyampai: Haji Ahmad Laksamana Bin Omar

23. Tajuk Pita Rakaman: Hakikat Puasa
Penyampai: Haji Ahmad Laksamana Bin Omar

24. Tajuk Pita Rakaman: Hakikat Muhammad ……
Penyampai: Haji Ahmad Laksamana Bin Omar

25. Tajuk Pita Rakaman: Martabat Nafsu 1,2……
Penyampai: Haji Ahmad Laksamana Bin Omar

26. Tajuk Pita Rakaman: Islam, Imam, Tauhid, Makrifat …
Penyampai: Haji Ahmad Laksamana Bin Omar

27. Tajuk Pita Rakaman: Jalan Sakaratilmaut 1, 2, …..
Penyampai: Haji Ahmad Laksamana Bin Omar

28. Tajuk Pita Rakaman: Junub dan Kesucian …
Penyampai: Haji Ahmad Laksamana Bin Omar

29. Tajuk Pita Rakaman: Hakikat Al-Quran 2, 3, ……
Penyampai: Haji Ahmad Laksamana Bin Omar

30. Tajuk Pita Rakaman: Zikir Nafas 1,2,3,4…..
Penyampai: Haji Ahmad Laksamana Bin Omar


Hukum Seorang Yang Mengaku Bukan Islam Kerana Mengelak Dari Ditangkap Atau Sebab-Sebab Lain:
 Niat Murtad
Berpaling dari agama Islam kepada agama kafir samada dengan niat atau perbuatan atau perkataan yang membawa kepada kufur samada secara persendaan, engkar atau iktikad.
Berkata imam al Ghazali ' Ada pun hakikat roh ialah pengucapan dengan perkataan kufur secara persendaan atau iktikad atau engkar manakala daripada perbuatan ialah menyembah berhala, sujud kepada matahari. Demikian juga mencampakkan al Quran ke tempat kotor dan setiap perbuatan yang jelas menghina agama dan demikian juga ahli sihir dihukum bunuh sekiranya apa yang digunakan untuk sihir itu adalah kufur seperti menyembah matahari atau seumpamanya.
Perkara-Perkara Yang Boleh Menyebabkan Murtad
(A)
Perkataan
Sebarang perkataan yang jelas boleh membawa kepada kufur adalah dihukum kufur (redat) orang yang menyucapkannya.
Firman Allah:
' ' (Surah At Taubat) 65 - 66
Maksudnya:
Katakanlah,
patutkah nama Allah dan ayat-ayatnya serta rasulnya kamu memperolok-olok dan mengejinya? Janganlah kamu berdalih (dengan lasan-alasan yang dusta).

Di antara contoh-contoh perkataan yang membawa kepada kufur adalah seperti berikut:
1.Engkar sesuatu yang diketahui daripada agama (Islam) secara darurat seperti mengingkari keesaan Allah, keujudan malaikat, kenabian Muhammad saw dan seumpamanya.
2.Mengamalkan apa yang harak secara ajma"
3.Mengharamkan apa yang hal secara ajma"
4.Mencela Nabi Muhammad saw atau nabi-nabi lain atau mengejek mereka.
5.Mencela agama Islam, menghina al Quran dan al Sunnah dan tidak beramal dengan keduanya.
6.Menunggu wahi turun kepadanya.
7.Merendah-rendahkan nama-nama Allah dan perintah-perintahNya.
(B)
Perbuatan
Di antara perbuatan yang boleh membawa kepada riddah ialah:
1.Mencampakkan maksud al Quran atau kitab hadis Rasulullah saw ke tempat-tempat kotor dengan tujuan menghina.
2.Sujud kepada makhluk seperti berhala, matahari, bulan dan sebagainya.
3.Tidak mengamalkan hokum-hukum al Quran dan al Sunnah kerana menganggapnya tidak sesuai dengan zaman sekarang.
(C)
Niat
Contohnya ialah seperti berazam untuk kafir pada hari esok atau teragak-agak untuk melakukan niat seperti itu menyebabkan orang itu kufur ketika itu juga.
Syarat-Syarat Sah Seseorang Di Kira Murtad
Para ulama" bersepakat meletakkan dua syarat bagi mengesahkan seseorang Islam dikira murtad.
a.Berakal tidak sah murtad orang gila dan kanak-kanak.
b.Pilihan sendiri atau sukarela tidak sah murtad orang yang dipaksa sedangkan hatinya masih beriman.
(D)
Masalah
Perkara yang berlaku sekarang ini mungkin disebabkan kejahilan atau perasaan takut dan marah bukan dengan niat si pelakunya untuk murtad, kerana kebiasaan mereka itu tanpa melakukan amalan-amalan Islam walaupun selepas mengucapkan perkataan-perkataan tersebut. Perkara-perkara ini boleh dicontohkan seperti berikut.
a.Seseorang (remaja contohnya) apabila selalu dinasihatkan dan dimarahi tentu akan merasa tertekan dan marah. Oleh itu kemarahannya dilahirkan dengan kata-kata sedemikian rupa bagi menggambarkan perasaannya walaupun hatinya tetap dengan Islam dan perbuatan tersebut dilakukan samada kerana jahil atau kerana tekanan perasaan yang amat sangat.
b.Seseorang yang ditangkap di atas kesalahan jenayah dalam syarak mungkin juga berada di dalam ketakutan atau malu. Oleh itu dia cuba mengelak daripada ditangkap dengan mengaku bukan Islam samada kerana jahil tentang hokum mpengakuan tersebut atau tahu tentang hukumnya mengucap kembali dua kalimah shahadah.
(E)
Pertimbangan
Walau apa pun alasan dan sebab seseorang itu melakukan perkara-perkara yang boleh menyebabkan murtad, namun zahir hukum syarak adalah jelas bahawa perkataan dan perbuatan sedemikian boleh membawa kepada ro"dah yang sangat merbahaya. Akan tetapi untuk menghukum seseorang itu telah murtad kita perlu berhati-hati.
Bertkata Said Saba" Seseorang Islam tidak dikira hukum ro"dah kecuali apabila telah lapang dadanya dengan kufur dan tenang hati dengannya dan masuk ke dalamnya (kufur) dengan sebenarnya.
Berdasarkan firman Allah.
' '
Yang bermaksud:
Akan tetapi (yang dikira kafir) seseorang yang lapang dadanya dengan kafir.
Sabda Rasulullah saw:
' '
Yang bermaksud:
Sesungguhnya sesiapa amalan itu dengan niat dan bagi sesiapa seseorang apa yang diniatkannya.
Dan kerana hati adalah suatu yang aib, tidak ada yang mengetahuinya kecuali Allah, maka tidak dapat tidak mestilah timbul apa yang jelas menunjukkan kekafirannya dengan dalil khot"i yang tidak boleh ditakwilkan lagi sehingga dinasibkan kepada imam Malik di mana beliau berkata:
' '
Yang bermaksud:
'Apabila timbul darinya (seseorang) apa yang memungkinkan kufur daripada 99 wajah (cara) dan terdapat apa yang memungkinkan iman dari satu wajah (cara), maka dikira urusannya di atas iman'.


Setelah membincangkan perkara ini berdasarkan pandangan-pandangan ulama’ silam dan semasa serta pandangan oleh pakar perubatan, mesyuarat bersetuju membuat keputusan seperti berikut:
1.		Untuk menentukan Iddah wanita yang diceraikan pada usia yang belum mencapai “ ?? ?????” dalam mazhab Syafie’ iaitu 62 tahun Qamariah, yang dahulunya beliau menjalani dan mengalami suatu tempoh putus atau terhentinya perasingan haid – suci yang kekal sebelum atau semasa diceraikan samada secara semulajadi atau disebabkan penyakit-penyakit tertentu atau disebabkan mendapat rawatan-rawatan tertentu dan wanita berkenaan mendakwa atau meyakini beliau telah pun sampai ke peringkat usia menopaus (putus haid), wanita tersebut hendaklah :
(i). Mendapat pengesahan daripada pakar perubatan bahawa beliau merupakan wanita yang menopaus atau sebaliknya dan;
(ii). Beliau hendaklah mengambil jalan selamat (??????) iaitu setelah beliau diceraikan oleh suami, beliau hendaklah menunggu selama Sembilan bulan Qamariah iaitu tempoh mengandung (???????? ?????) dan setelah itu beriddah selama tiga bulan qamariah iaitu iddah kepada “ ?? ????? ”.
2.		Bagi wanita yang menjalani pembedahan membuang ovari dan rahim mereka adalah dikategori sebagai wanita yang menopaus dan apabila beliau diceraikan oleh suaminya beliau hendaklah beriddah selama tiga bulan iaitu “ ??? ????? ”.


Mesyuarat Jawatankuasa Fatwa Negeri Johor yang bersidang pada 12 Rabiul Awwal 1422 bersamaan 4 Julai 2001 telah membincangkan mengenai Skim Cepat Kaya.
Alhamdulillah fatwanya:
'Skim cepat kaya adalah pelaburan batal dan haram hukumnya. Setiap umat Islam hendaklah menjauhi dan mengelakkan dirinya dari terlibat dengan skim ini. Bagi mereka yang telah terlibat hendaklah bertaubat dengan segera.'


Mesyuarat Jemaah Ulamaâ€™ Majlis Agama Islam dan Adat Istiadat Melayu Kelantan yang bersidang pada 4 Julai 2004 telah membincangkan fatwa mengenai pembangunan di tanah-tanah wakaf khas di bawah kawalan Majlis. Mesyuarat telah membuat keputusan bersetuju menfatwakan sebagaimana berikut:

1) Tanah-tanah wakaf khas di bawah kawalan Majlis Agama Islam Kelantan seperti tanah wakaf al-marhum Tengku Kaya Pahlawan dan lain-lain, boleh dibangunkan dengan bangunan kerana tidak menghilangkan ain (harta benda) yang diwakaf. Walaubagaimanapun kehendak atau syarat pewakaf hendaklah dijaga dan dihormati kerana para fuqaha" menyebut syarat pewakaf adalah seumpama nas syara'.

2) Usaha pembangunan yang dilaksanakan di tanah-tanah wakaf khas itu hendaklah tidak menyebabkan hilang sifatnya sebagai harta wakaf atau manfaatnya, bahkan menambahkan lagi manfaatnya hasil dari pembangunan yang diusaha di atas tanah tersebut.

3) Pembangunan boleh dilakukan secara usahasama oleh pihak-pihak yang terlibat iaitu pemaju projek pembangunan dan nazir tanah wakaf khas yang menjaga kepentigan pewakaf dan mauquf alaih dengan syarat projek usahasama ini akan berlaku adil kepada kedua-dua pihak.

4) Pihak yang membangun tanah tersebut tidak boleh diberi hak kekal ke atas bangunan. Mereka hanya berhak untuk mendapat pulangan balik modal pelaburan kerana pemberian milik akan menyebabkan hilang ain ke atas tanah wakaf dan bertentangan dengan hukum syara'.

5) Pulangan pelaburan kepada pemaju di atas projek pembangunan di tanah-tanah wakaf khas ini boleh dilakukan samada :

i. Pemaju mendapatkan dahulu pulangan balik pelaburan, setelah selesai mendapat pulangan balik pelaboran, bangunan tadi dijadikan sepenuhnya sebagai harta wakaf dan segala pendapatan diurus mengikut apa yang dikehendaki oleh pewakaf.

ii. Pihak yang bertanggungjawab mengurus harta wakaf tersebut boleh mengambil kos pengurusan secara berpatutan dan selebihnya diagih sebagaimana kehendak pewakaf.

6) Majlis Agama Islam Kelantan sebagai Nazir yang menjadi pengawal tunggal ke atas tanah wakaf aam atau khas yang terletak hak kepadanya, tiadalah boleh melakukan pemindah hakkan atau penyerah hakkan kepada mana-mana pihak lain samada mauquf alaih (pewaris si pewakaf) atau individu atau syarikat terhadap pengurusan tanah dan harta wakaf yang berada di bawah kawalan dan tadbiran Majlis Agama Islam Kelantan.

7) Dalam usaha Majlis Agama Islam Kelantan memajukan tanah wakaf khas Al-marhum Tengku Kaya Pahlawan di Lot 2136 Mukim Panchor, Kota Bharu dengan membina kompleks Islam yang mengandungi Maahad Tahfiz Al-Quran, rumah anak yatim, markaz saudara baru dan beberapa lot gudang perniagaan, mesyuarat membuat keputusan bahawa pembangunan projek ini diharuskan dan tidak bercanggah dengan hukum syara'.


Keputusan Jawatankuasa Syariah adalah seperti berikut:
(1) Kewajipan sara nafkah tidak gugur jika didapati perceraian bersabit di sisi Kadi, kezaliman ke atas isteri.
(2) Perceraian di hukum (talak raj'ie) jika bersabit di sisi Kadi talaknya dengan keikhlasan tidak menindas.


Mesyuarat Jawatankuasa Fatwa Negeri Johor yang bersidang pada 19 Jamadilawal 1423 bersamaan 30 Julai 2002 telah membincangkan mengenai Hukum Zihar Di Kalangan Umat Islam Melayu Di Malaysia

 Alhamdulillah fatwanya:

 " Sekiranya suami menyamakan anggota badan isteri dengan mahramnya ( orang yang haram dinikahinya ) tanpa niat zihar dan untuk tujuan bergurau atau penghormatan maka ia tidak jatuh zihar, tetapi jika ada niat zihar, maka jatuhlah hukum zihar. Walaubagaimana pun budaya atau amalan seperti ini hendaklah dijauhi. "


Mesyuarat Jemaah Ulama' Majlis Agama Islam dan Adat Istiadat Melayu Kelantan yang bersidang pada 12 Sep 1999 telah membincangkan mengenai fatwa zakat harta-harta pendapatan. Mesyuarat telah membuat keputusan fatwa seperti berikut:
Harta-harta pendapatan yang diperolehi dari usaha samada dalam bentuk gaji, elaun, ganjaran, pampasan atau pendapatan pemindahan atau pendapatan yang diperolehi melalui kerjaya yang bercorak profesional, kepakaran atau kemahiran diri adalah diwajibkan zakat apabila cukup nisobnya menurut nisob Zakat Logam (emas,perak) atau matawang, tanpa syarat haul. Kadar zakatnya ialah 1/40 setelah ditolak perbelanjaan dharuriat yang paling sederhana.
Demikian juga diwajibkan zakat pendapatan dari harta tak alih seperti bangunan premis, rumah, kenderaan dan lain-lain yang diperolehi menerusi sewaan, pajakan dan lain-lain yang tidak termasuk dalam urusan jual beli atau urusan perniagaan. Zakat dikenakan keatas pendapatan bulanan setelah ditolak perbelanjaan pengurusan.


Didapati buku bertajuk DISCOVERY ADULT STUDENT"S BOOK itu mengandungi gambar-gambar Nabi Adam, Siti Hawa, Nabi Ismail dan Siti Hajar. Menurut pendangan Islam melukis gambar Nabi-nabi dan Malaikat adalah Haram. Gambar-gambar tersebut tidak memberi suatu gambaran yang tepat disamping bolah menjadi satu penghinaan kepada yang berkenaan.
Oleh itu jawatankuasa berpendapat hendaklah diharamkan dan tindakan sewajarnya hendaklah diambil oleh pihak yang berkenaan.


1. Pengklonan terapeutik untuk tujuan rawatan perubatan seperti mencipta sel-sel tertentu atau menggantikan organ yang telah rosak dengan mengambil kira langkah-langkah sempadan yang dibenarkan oleh syara' adalah diharuskan.

2. Harus menggunakan embrio yang disimpan beku atau lebihan embrio dari proses persenyawaan di luar rahim (IVF) untuk tujuan penyelidikan dengan syarat mendapat persetujuan pasangan suami isteri yang menerima rawatan dan kajian tersebut dilakukan sebelum mencapai tahap "alaqah" (blastocyst).

3. Penyelidikan ke atas pra-embrio selain dari untuk tujuan terapeutik hendaklah mendapat kebenaran daripada pasangan suami isteri. Praembrio hasil penyelidikan ini, tidak boleh sama sekali ditanam dalam rahim isteri atau mana-mana wanita yang lain.

4. Harus melakukan penyelidikan ke atas pra-embrio untuk mengetahui penyakit genetik bagi pasangan suami isteri yang berisiko tinggi dan hanya embrio yang dikenalpasti bebas dari penyakit sahaja boleh ditanam dalam rahim ibunya dalam tempoh perkahwinan yang sah. Sebarang penyelidikan yang berunsurkan komersial atau yang tiada kaitan dengan kesihatan ibu atau janin adalah tidak dibenarkan.

5. Rawatan kejuruteraan genetik ke atas pra-embrio yang melibatkan pengubahsuaian sifat semulajadi seperti rambut, warna rambut, kebijaksanaan, ketinggian dan sebagainya termasuk memilih jantina adalah haram. Bagaimanapun, pemilihan jantina diharuskan sekiranya faktor jantina menatijahkan suatu penyakit genetik yang serius yang boleh membawa kematian.

6. Penyelidikan hendaklah dijalankan secara sah dan proposal penyelidikan mestilah jelas, saintifik dan dikendalikan oleh penyelidik yang benar-benar mempunyai kemahiran, amanah serta bertanggungjawab.

7. Sel stem daripada sumber-sumber berikut adalah harus digunakan untuk tujuan rawatan perubatan dan kaji selidik:

a. Daripada seorang dewasa (sel stem dewasa) dengan izin dan prosedurnya tidak mengakibatkan mudarat;

b. Daripada seorang kanak-kanak dengan keizinan ibu bapanya dan prosedurnya tidak mengakibatkan mudarat;

c. Daripada uri dan darah tali pusat bayi dengan keizinan ibu bapanya;

d. Daripada janin yang gugur secara spontan atau keguguran akibat daripada rawatan perubatan yang dibenarkan syara' dengan syarat mendapat keizinan ibu bapanya, bukan janin yang digugurkan secara sengaja atau digugurkan tanpa sebab-sebab perubatan yang dibenarkan oleh syara';

e. Daripada lebihan embrio (excess embryos) yang disimpan beku daripada teknologi bantuan kesuburan IVF dengan syarat mendapat keizinan daripada ibu bapanya. Sel stem daripada embrio yang dihasilkan secara sengaja (created embryo) dengan teknologi Somatic Cell Nuclear Transfer ( SCNT ) adalah tidak dibenarkan berdasarkan kaedah saddul zaraie" iaitu menutup pintu keburukan.


Mesyuarat Jawatankuasa Fatwa Negeri Johor yang bersidang pada 12 Rabiul Akhir 1422 bersamaan 4 Julai 2001 telah membincangkan mengenai Perbomohan Meragukan Di Gunung Ledang Tangkak Muar.

 Alhamdulillah fatwanya:

 "Upacara pembomohan yang dilakukan di Gunung Ledang oleh bomoh tersebut adalah jelas bertentangan dengan akidah dan akhlak perubatan Islam." Ini berdasarkan kepada perkara-perkara berikut:

 a) Penyelewengan akidah

 i. Proses memanggil roh-roh, jin-jin, atau perewang bagi mengubati pesakitnya. Ini bercanggah dengan Al-Quran surah Al-Jin ayat 6 yang bermaksud:

 '
Dan bahawa sesungguhnya adalah (amat salah perbuatan) beberapa orang dari manusia, menjaga dan melindungi dirinya dengan meminta pertolongan kepada ketua-ketua golongan Jin. Kerana dengan permintaan itu menjadikan golongan Jin bertambah sombong dan jahat'

 Amalan ini juga bercanggah dengan Al-quran surah Al-Fatihah ayat 5 yang bermaksud:

" Engkau sahaja (Ya allah) yang kami sembah, dan kepada engkau sahaja kami memohon pertolongan."

ii. Peresapan makhluk halus ke dalam tubuh tersebut atau dikenali dengan istilah sebagai "menurun". Perbuatan ini berasal dari pengaruh animisme mempercayai wujudnya "super power" lain selain dari Allah S.W.T. Perbuatan ini adalah syirik. Ia bercanggah dengan Al-Quran surah Yusof ayat 106 yang bermaksud:

 '
Dan janganlah engkau ( wahai Muhammad ) menyembah atau memuja yang lain selain dari Allah, yang tidak dapat mendatangkan manfaat kepadamu dan juga tidak dapat mendatangkan mudarat kepadamu. Oleh yang demikian jika engkau mengerjakan yang demikian, maka pada saat itu menjadilah engkau dari orang yang berlaku zalim ( terhadap diri sendiri dengan perbuatan syirik itu ).'

 b) Bertentangan dengan Akhlak perubatan Islam.

 i. Ada unsur khurafat serta tahyul seperti mempercayai sebuah kolam yang bergelar "kolam nenek" yang boleh memulihkan segala jenis penyakit.

 ii. Ada unsur dakwaan palsu dengan mengistiharkan bahawa beliau mengetahui peristiwa atau perkara di luar pengetahuan manusia seperti kolam nenek dijaga oleh Nabi Khidir, kesemua perbuatan yang yang mendampingi beliau adalah para nabi dan orang soleh yang hidup di alam ghaib dan belum mati lagi, begitu juga mengatakan bahawa nenek kebayan adalah Siti Hawa isteri Nabi Adam a.s.

 c) Upacara perbomohan yang diketuai oleh bomoh tersebut adalah sesat dan menyesatkan.

 Oleh yang demikian, sesiapa yang mengamalkan atau mengajar atau menghurai atau menyeru atau menyebar atau bersubahat dengan apa-apa cara jua pun akan upacara pembomohan tersebut adalah melakukan kesalahan.


Pertubuhan Seni Silat Pesaka Tujuh Negeri Perlis:
Jawatankuasa Syariah memutuskan bahawa Seni Silat Pesaka Tujuh ini adalah diharuskan setelah mendapati bahawa amalan silat ini hanyalah semata-mata satu latihan jasmani yang menjurus kepada aktiviti sukan dan kemahiran mempertahankan diri, yang semuanya itu tidak bertentangan dengan syarak kerana latihan yang hampir serupa dengannya yang disebut oleh Saidini Umar Al Khatab yang bermaksud:
"Ajarlah anak-anak kamu memanah dan menunggang kuda."
Di dalam Surah Al Anfal ayat 60 turut menyebut:
"
Dan sediakanlah untuk menentang mereka (musuh yang menceroboh) segala jenis kekuatan yang dapat kamu sediakan dan dari pasukan-pasukan berkuda yang lengkap sedia untuk menggerunkan dengan persediaan itu musuh Allah dan musuh kamu serta musuh yang lain dari mereka yang kamu tidak mengetahuinya dan Allah mengetahuinya dan apa sahaja yang kamu belanjakan ke jalan Allah akan disempurnakan balasan kepada kamu
."


Mesyuarat Jemaah Ulama' Majlis Agama Islam dan Adat Istiadat Melayu Kelantan yang bersidang pada 14 Jun 1998 telah membincangkan mengenai fatwa berkenaan nikah secara Wali Tahlim. Mesyuarat telah membuat keputusan fatwa seperti berikut:
Bahawa amalan perkahwinan umat Islam di negeri ini secara Wali Tahkim dan di negeri-negeri yang mempunyai Syauqah Islamiah adalah tidak sah kerana tidak memenuhi syarat-syarat yang ditetapkan oleh Syara' berhubung dengan masalah tersebut.


Harus bagi seseorang ketika masih hidup dan sihat untuk menghibahkan sebahagian hartanya atau kesemuanya kepada mana-mana orang yang disukainya dan tidak ada pihak yang boleh menghalangnya berbuat demikian kecuali kalau dia seorang yang
mahjur
iaitu orang yang ditahan untuk berurusan dengan hartanya seperti muflis, cacat akal dan seumpamanya. Namun demikian, syarak memberikan panduan untuk melaksanakan hibah hendaklah seboleh-bolehnya berlaku adil kepada kaum keluarganya berdasarkan hadis Rasulullah saw yang diriwayatkan oleh al Bukhari.
Yang bermaksud:
 'Bertaqwalah kepada Allah dan berlaku adillah kamu kepada anak-anak kamu'.


Setelah berbincang Jawatankuasa berpendapat :
i) Pembinaan jalan di atas mana-mana tanah wakaf atau mana-mana tanah perkuburan adalah suatu pencerobohan terhadap tanah berkenaan menurut hukum syarak dan dan adalah ditegah dan menyalahi seksyen 214 Enakmen Pentadbiran Hal Ehwal Agama Islam 1986.
ii) Oleh kerana pembinaan jalan di atas tanah-tanah tersebut dianggap sebagai pemusnahan terhadap harta wakaf maka pihak berkenaan atau pihak bertanggungjawab hendaklah berusaha sedaya-upaya untuk mengalih rancangan pembinaan jalan itu ke laluan yang lain dan sekiranya pemusnahan itu tidak dapat dielakkan juga maka pihak berkenaan atau pihak bertanggungjawab hendaklah membayar ganti rugi di atas pemusnahan itu dengan kadar yang sewajarnya.


Langkah-langkah yang perlu diambil:-
a) Pihak pembuat dasar perlu diberi kefahaman tentang kepentingan Sistem Kewangan Islam ini diberi kekuatan.
b) Masyarakat perlu didedahkan dengan seluas-luasnya tentang kebaikan Sistem Kewangan Islam.
c) Keyakinan masyarakat kepada sistem ini perlu dibuat secara yang lebih berkesan supaya tidak timbul lagi keraguan dan syak wasangka yang tidak berasas.
d) Usaha yang lebih bermakna untuk membawa Sistem Kewangan Islam dalam arus perdana.


Wang Kumpulan Wang Simpanan Pekerja (KWSP) seperti yang berkuatkuasa sekarang ini tidak diwajibkan zakat ke atas pencarumannya kerana wang tersebut bukan milik sempurna bagi pencarum seperti yang dijelaskan oleh wakil KWSP Encik Roslan bin Putih dalam perbincangan dengan ahli-ahli Jawatankuasa Syariah pada 22 Jamadil Awam 1411 bersamaan 1 Disember 1990.
Oleh kerana jumlah wang tersimpan dalam KWSP adalah melebihi nisab dan mencukupi haul maka ianya tetaplah wajib zakat. Oleh itu Jawatankuasa Syariah berpendapat pihak KWSP bertanggungjawab mengeluarkan zakat bagi pihak pencarum-pencarum Islam sepertimana yang diamalkan oleh Lembaga Urusan dan Tabung Haji.


Setelah meneliti maksud soalan-soalan berdasarkan kedua-kedua contoh kes, mesyuarat bersetuju memutuskan bahawa kemusykilan yang ditimbulkan itu termasuk dalam urusan pentadbiran Bahagian Penguatkuasaan. Sehubungan dengan itu Jawatankuasa berpendapat bahawa mencegah sesuatu maksiat itu adalah dituntut supaya dilakukan dengan segera agar ia dapat dihindarkan daripada berlaku.


“Anak yang lahir kurang 6 bulan selepas ibunya berkahwin, boleh dibinkan kepada suami ibunya, kecuali jika dinafikan oleh si suami”.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 30 Apr 2008 telah membincangkan hukum menternak cacing dan lintah untuk tujuan perdagangan. Mesyuarat telah membuat keputusan bersetuju menfatwakan sebagaimana berikut:

1) Menternak serta menggunakan lintah dan cacing untuk tujuan perdagangan, kosmetik dan pemakanan kesihatan adalah diharuskan. Oleh itu harus menternak kedua-dua haiwan ini.

2) Lintah adalah haiwan yang suci dan halal kerana termasuk daripada haiwan air dan ia tidak mendatangkan mudarat kepada penggunanya.

3) Cacing juga binatang yang suci dan halal kerana ia tidak tergolong daripada haiwan kotor (???????). Dan ia tidak memberi mudarat kepada penggunanya.


Mesyuarat Jemaah Ulamaâ€™ Majlis Agama Islam dan Adat Istiadat Melayu Kelantan yang bersidang pada 23 Sep 2001 telah membincangkan hukum Istibdal tanah wakaf Tengku Kaya Pahlawan. Mesyuarat telah membuat keputusan bersetuju menfatwakan sebagaimana berikut:

1) Bahawa tanah-tanah Wakaf al-Marhum Tengku Kaya Pahlawan yang tertulis dalam surat cara Wakafnya itu tidak boleh dijual beli dan ditukar ganti (???????) dengan tanah yang lain kerana dalam surat tersebut telah dijelaskan maksud Wakaf beliau dengan lafaz yang sorih.
2) Mesyuarat bersetuju supaya Majlis Agama Islam Kelantan mengambil langkah-langkah lain yang tidak bercanggah dengan Syara' dalam usaha memajukan tanah-tanah Wakaf Tengku Kaya Pahlawan dan tanah-tanah Wakaf lain seumpamanya.


Mesyuarat Jawatankuasa Fatwa Negeri Pulau Pinang Bil. 2/2018 yang bersidang pada 18-19 April 2018 telah membincangkan mengenai Kajian Terhadap Hizbur Tahrir. Mesyuarat memutuskan bahawa:
(i) pegangan dan pandangan-pandangan Hizbur Tahrir seperti mengkafirkan sistem parlimen berdemokrasi adalah sesat kerana ia berlawanan dengan sistem politik di negara ini dan berpegang kepada pandangan-pandangan yang tidak selari dengan ajaran Ahli Sunnah Wal Jamaah seperti Mu'tazilah, Qadariyah dan Khawarij.
(ii) pertubuhan dan kumpulan Hizbur Tahrir ini perlu disekat dan dilarang daripada menjalankan aktivitinya, serta orang Islam perlu mengelak diri daripada terlibat dengan kumpulan Hizbur Tahrir.


Setelah meneliti draf pandangan Jawatankuasa Fatwa Majlis Agama Islam dan Adat Melayu Terengganu mengenai Amanah Sham Nasional dan Amanah Saham Bumiputra, mesyuarat telah membuat beberapa pembetulan adalah sebagaimana dalam lampiran berkembar.
Berdasarkan kepada nas-nas daripada fuqaha Islam sebagaimana yang dipetik dan disenaraikan itu dan juga keadaan yang diamalkan oleh Amanah Saham Nasional/ Amanah Saham Bumiputra yang didapati tiada tempat yang nyata haramnya kecuali di dalam institusi kewangan yang dianggapkan ada syubahah di dalam Islam maka Jawatnkuasa Fatwa berpendapat melabur di dalam Skim Amanah Saham Nasional/ Amanah Saham Bumiputra adalah
tidak haram
.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-98 yang bersidang pada 13-15 Februari 2012 telah membincangkan Hukum Menggunakan Rawatan Terapi Larva (
Maggot Debridement Therapy
) Bagi Pesakit Luka Kronik. Muzakarah telah membuat keputusan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah menegaskan bahawa Islam tidak pernah melarang bahkan menggalakkan umat Islam mencari penawar kepada penyakit yang dialami sepertimana sabda Rasulullah S.A.W. ketika ditanya oleh para sahabat:

فَقَالُوا يَا رَسُولَ اللَّهِ هَلْ عَلَيْنَا جُنَاحٌ أَنْ نَتَدَاوَى قَالَ "تَدَاوَوْا عِبَادَ اللَّهِ فَإِنَّ اللَّهَ سُبْحَانَهُ لَمْ يَضَعْ دَاءً إِلاَّ وَضَعَ مَعَهُ شِفَاءً إِلاَّ الْهَرَمَ"

Maksudnya:
Para sahabat bertanya: “Wahai Rasulullah, adakah berdosa jika kami tidak merawat (penyakit kami)?” Rasulullah bersabda, “Dapatkanlah rawatan wahai hamba-hamba Allah!

Sesungguhnya Allah Yang Maha Suci tidak menjadikan sesuatu penyakit melainkan dijadikan bersama-samanya penawar, melainkan penyakit tua”.

(Riwayat Ibn Majah)

Penegasan ini juga adalah selaras dengan kaedah
fiqhiyyah
 yang menyebutkan bahawa:
“Kemudaratan perlu dihilangkan”
 (
الضرريز
)
.

Muzakarah berpandangan bahawa asal sesuatu haiwan itu adalah suci melainkan babi dan anjing yang jelas hukumnya najis. Pandangan ini adalah selaras dengan kaedah
fiqhiyyah
 yang menetapkan bahawa:

الأَصْلُ فِي الأَشْيَاءِ الإِبَاحَةِ
 حَتَّى يَدُلَّ الدَّلِيْلُ عَلَى التَّحْرِيْمِ

Maksudnya: “Hukum asal dalam semua perkara (kecuali ibadat dan hubungan lelaki dan perempuan) adalah harus dilakukan kecuali terdapat dalil yang menyatakannya sebagai haram”.

Muzakarah juga berpandangan bahawa hukum bagi bangkai haiwan yang tidak mempunyai darah adalah suci. Ini bermakna, sekiranya larva yang digunakan semasa proses rawatan tersebut mati, maka hukumnya adalah suci kerana komponen tubuh larva itu sendiri tidak mengandungi darah. Justeru, ia tidak menjejaskan kesucian ibadah seseorang pesakit yang menjalani Rawatan Terapi Larva tersebut.

Sehubungan itu, selaras dengan ketetapan-ketetapan tersebut Muzakarah bersetuju memutuskan bahawa hukum menggunakan Rawatan Terapi Larva (
Maggot Debridement Therapy
) bagi pesakit luka kronik adalah harus dan ibadah yang dilakukan oleh pesakit terutamanya solat ketika menjalani rawatan terapi ini adalah sah.

Muzakarah juga memutuskan bahawa pesakit luka kronik yang menjalani rawatan ini dibolehkan bertayamum untuk mengangkat hadas besar atau hadas kecil bagi mengelakkan mudarat apabila terkena air pada anggota yang sakit.

Sebagai panduan melaksanakan ibadah, pesakit boleh merujuk kepada Panduan Tayamum, Wuduk dan Solat Bagi Pesakit yang diterbitkan oleh Jabatan Kemajuan Islam Malaysia (JAKIM).


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 21 Dis 2006 telah membincangkan pembakaran buku-buku agama yang terdapat ayat-ayat Al-quran dan Hadith. Mesyuarat telah membuat keputusan bersetuju mengeluarkan garis panduan pembakaran buku-buku Agama yang terdapat Ayat-Ayat Al-Quran dan Hadith.


Jawatankuasa Syariah memberi pandangan seperti berikut:
Teater dimaksudkan dengan lakonan di atas pentas untuk mencapai sesuatu tujuan dalam teater. Hukumannya adalah harus pada asasnya, keharusan itu tertakluk kepada beberapa syarat tertentu seperti berikut:
Hendaklah teater itu bertujuan untuk membina syahsiah manusia dan memberi pengajaran yang baik, khususnya membina aqidah yang sempurna di samping menanam nilai-nilai murni;
Hendaklah tidak ada percampuran antara lelaki dengan perempuan dalam teater itu. Sekiranya ada, hendaklah pada sempadan yang diluluskan oleh syarak;
Tidak menggambarkan pergaulan bebas yang boleh merosakkan nilai-nilai murni;
Tidak meniru teater-teater barat yang lebih membawa kepada tujuan perleseran dan hiburan yang murah;
Tidak boleh diadakan teater untuk melakonkan syahsiah yang agong seperti ambiyak dan rasul-rasul;
Hendaklah senikata senario teater itu membawa kepada kebaikan masyarakat manusia, menanam budi yang luhur dan menjaga keindahan bahasa dengan tidak menyebut perkataan-perkataan yang lucah atau membawa perkataan-perkataan syirik kepada Allah swt. dan sebagainya;
Hendaklah pakaian yang dipakai kepada pelaku-pelaku atau pelakon-pelakon dalam teater itu bersopan santun dan mematuhi kaedah-kaedah pakaian dalam hukum syarak.


Perbincangan :
Persoalan yang ditimbulkan ialah Projek Mini Estet Padi. Cara-cara perlaksanaan projek tersebut adalah seperti berikut :-
1. Pihak Pengurusan Projek : Pertubuhan Peladang kawasan Maras/Batu Rakit.
2. Tuan Tanah : Ahli-Ahli Pertubuhan Peladang kawasan Maras/Batu Rakit.
i. Tuan-tuan tanah memberi kuasa kepada Pertubuhan Peladang kawasan bagi mengusahakan tanaman padi bagi satu tempoh tertentu ( contoh : 3 tahun ).
ii. Segala perbelanjaan Pengurusan Projek seperti kos benih, baja, racun,upah bajak,upah cedung dan sebagainya ditanggung oleh Pertubuhan Peladang kawasan.
iii. Sawah padi tersebut mendapat belalan air dari tali air yang disediakan oleh pihak kerajaan ( Jabatan Pengairan dan Saliran )
iv. Setelah padi mengeluarkan hasil, Pertubuhan Peladang kawasan akan menjual padi tersebut ke kilang. Hasil dari jualan padi tadi alan ditolak kos pengurusan oleh Pertubuhan Peladang Kawasan. Lebihan dari hasil tadi akan diserahkan kepada tuan tanah setelah Pertubuhan Peladang kawasan mengambil 10% dari lebihan tadi sebagai upah pengurusan.
v. Pembahagian hasil adalah berdasarkan kepada hasil yang diperolehi dari petak sawah individu.
Contoh :
Tuan tanah : Encik Ali bin Ahmad.
Keluasan tanah : 1 ekar.
1. Perbelanjaan pengurusan tanaman padi bagi 1 ekar RM 510.00
2. Pendapatan hasil padi bagi 1 ekar
Bagi 20 guni (520 gantang) RM 920.00
3. Keuntungan = RM 920.00 - RM 510.00 RM 410.00
4. Upah pengurusan (10%) - RM 410.00 x 10% RM 41.00
5. Hasil diserah kepada Encik Ali RM 410 - RM 41.00 RM 369.00
Soalan :
Bagaimanakah caranya zakat padi tersebut hendak dikeluarkan. Siapakah yang bertanggungjawab mengeluarkan zakat dan berapakah kadarnya.
Keputusan :
Di dalam persoalan di atas Jawatankuasa berpendapat apa yang dilaksanakan itu adalah tidak selaras dengan hukum syarak.
Untuk menyelaraskan program Mini Estet itu dengan hukum syarak adalah disyorkan supaya tanah yang diusahakan itu disewa daripada tuan punya tanah. Apabila padi dituai dan jika cukup nisabnya iaitu 600 gantang Madinah atau yang bersamaan dengannya hendaklah dikeluarkan zakatnya di atas kadar 1/20, sekiranya usaha penanaman tersebut menelan belanja yang besar, sebaliknya jika usaha-usaha penanaman itu tidak menelan belanja yang besar kadarnya ialah 1/10.
*Mesyuarat berpendapat mereka yang bertanggungjawab mengeluarkan zakat ialah penyewa tanah.
*Mesyuarat berpendapat kadar nisab padi 375 gantang Malaysia bersamaan 1364 kilogram.


Mesyuarat Jawatankuasa Fatwa Negeri Melaka Bil. 3/2010 yang bersidang pada 5 Zulkaedah 1431H bersamaan 13 Oktober 2010M sebulat suara bersetuju memutuskan mengenai Ajaran Agama Asalama seperti berikut:

Ajaran atau fahaman agama Asalama didapati sesat. Oleh yang demikian, mana-mana orang Islam yang berpegang dengan ajaran atau fahaman tersebut juga adalah sesat;
Mana-mana orang Islam adalah dilarang untuk mengajar, mempelajari, mengamalkan atau menyebarkan ajaran dan fahaman tersebut dalam apa-apa jua bentuk dan cara; dan
Orang Islam di mana-mana jua berada, yang telah mengamalkan ajaran atau fahaman agama Asalama hendaklah segera meninggalkan ajaran atau fahaman tersebut dan bertaubat serta memohon keampunan kepada Allah subhanahu wata’ala
.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-98 yang bersidang pada 13-15 Februari 2012 telah membincangkan Status Terkini Pematuhan Syariah Skim Sijil Simpanan Premium Bank Simpanan Nasional (BSN). Muzakarah telah membuat keputusan seperti berikut:

Setelah mendengar taklimat dan penjelasan daripada Bank Simpanan Nasional (BSN), Muzakarah mendapati dan berpuashati bahawa pelaksanaan skim Sijil Simpanan Premium (SSP) oleh BSN telah dikemaskini dengan menggunakan akad Mudharabah (perkongsian untung) dan dana SSP dilaburkan dalam instrumen dan aset yang mematuhi Syariah serta hadiah-hadiah yang disumbangkan adalah menggunakan dana dari sumber Skim Perbankan Islam (SPI) BSN.
Sehubungan itu, Muzakarah bersetuju memutuskan bahawa skim Sijil Simpanan Premium yang telah diperbaharui pelaksanaannya oleh BSN adalah produk yang sepenuhnya mematuhi Syariah dan diharuskan oleh syarak.


Memang sistem perbankan secara Islam adalah untuk umum, bukan untuk orang-orang Islam sahaja. Masalah sekarang ini, orang Islam sendiri belum memberi kepercayaan sepenuhnya kepada sistem ini, apa lagi kepada mereka yang bukan Islam.
Bagi saya keyakinan dan kepercayaan orang-orang Islam sendiri terhadap kemampuan sistem kewangan secara Islam ini sangat penting.
Saya difahamkan di Sudan, pada mulanya ada dua sistem yang beroperasi, sistem secara Islam dan konvensional. Oleh kerana masyarakat yakin dan memilih sistem secara Islam, akhirnya sistem konvensional terpaksa ditutup dan tidak beroperasi lagi.
Langkah meyakinkan masyarakat, bahawa sistem kewangan secara Islam adalah lebih baik, perlu diperhebatkan. Seminar-seminar mengenai sistem kewangan Islam diadakan dari semasa ke semasa, terutama di institusi pengajian tinggi awam dan swasta.
Latihan-latihan yang berterusan di kalangan pekerja-pekerja bank, untuk mempertingkatkan mutu kecekapan perkhidmatan, suasana yang lebih Islamik dapat diwujudkan dibank-bank, baik dari sudut kemesraan, layanan dan lain-lain.


Jawatankuasa Syariah tela memutuskan bahawa keadaan yang membolehkan mengumpat (ghibah) adalah adalah seperti berikut :
Pertama: Orang yang dizalimi
Orang yang dizalimi boleh membuat pengaduan kepada pihak berkuasa untuk mendapat pembelaan dari terus dizalimi. Menurut sebuah hadis yang dikeluarkan oleh Bukhari dan Tarmizi dari Abu Hurairah r.a bermaksud:
'Sesungguhnya yang punya hak itu mempunyai perkataan (berhak berbicara).'
Kedua: Meminta bantuan untuk mengubah kemungkaran
Menyampaikan sesuatu (perkhabaran) kepada orang yang mampu mengubah kemungkaran. Allah swt berfirman:
'Allah tidak suka kepada perkataan-perkataan buruk yang dikatakan dengan berterus-terang (untuk mendedahkan kejahatan orang) kecuali oleh orang yang dianiayakan. Dan ingatlah Allah sentiasa Mendengar Lagi Maha Mengetahui.'
Ketiga: Meminta Fatwa
Meminta fatwa seperti dikatakannya kepada Mufti: 'Aku telah dianiaya oleh si fulan. Apakah caranya untuk aku mendapatkan hak aku?' Diriwayatkan dalam hadis muttafaqun alaih dari Aisyah r.a bahawa Hindun berkata kepada Nabi saw: 'Abu Sufyan seorang lelaki yang kedekut. Ia tidak memberikan kepadaku, apa yang mencukupi bagiku dan anakku. Bolehkah aku mengambil (wang) tanpa pengetahuannya?' Maka Nabi saw menjawab: 'Ya, ambillah'.
Keempat: Memberi peringatan kepada orang lain terhadap orang fasik.
Menyebut keburukan orang fasik untuk dihindari oleh orang lain tidak dikira ghibah (mengumpat) sepertimana hadis yang diriwayatkan oleh:
At Tabrani, Ibnu Hibbah dalam Kitab Dhu"afa" dan Ibnu Ady dari Bahz bin Hakim bermaksud:
'Berilah peringatan (kepada manusia) tentang kejahatan orang fasik agar mereka dapat menjauhinya.
Kelima: Memberi peringatan dari kejahatan seseorang.
Keenam: Menyebut seseorang dengan gelaran yang masyhur bagi dirinya sekiranya tidak dapat diketahui seseorang melainkan disebut gelaran itu.
Ketujuh: Menegakkan hak di mahkamah.


(1) Menukar status jantina dalam MyKad bagi pemilik yang menjalani pembedahan jantina yang diharuskan oleh syara' adalah
harus
.

(2) Menukar status jantina dalam MyKad bagi pemilik yang menjalani pembedahan jantina yang tidak dibenarkan oleh syara' adalah
haram
.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI)  Kali Ke-98 yang bersidang pada 13-15 Februari 2012 telah membincangkan Hukum Perdagangan Pertukaran Matawang Asing oleh Individu Secara Lani (
Individual Spot Forex
) Melalui Platfom Elektronik. Muzakarah telah membuat keputusan seperti berikut:

Setelah mendengar taklimat dan penjelasan pakar daripada Akademi Penyelidikan Syariah Antarabangsa Dalam Kewangan Islam (ISRA) serta meneliti keterangan, hujah-hujah dan pandangan yang dikemukakan, Muzakarah menegaskan bahawa perdagangan pertukaran mata wang asing (
forex
) oleh individu secara lani (
individual spot forex
) melalui platfom elektronik adalah melibatkan item ribawi (iatu mata wang) dan dari sudut
fiqhiyyah
 ia tertakluk di bawah hukum
Bay al-Sarf
 yang perlu dipatuhi syarat-syarat umum jual beli dan syarat-syarat khusus bagi
Bay al-Sarf
 seperti berikut:

Syarat-syarat umum jual beli
:

Pihak yang berakad mestilah mempunyai kelayakan melakukan kontrak (
Ahliyyah al-Ta’aqud
);
Harga belian hendaklah diketahui dengan jelas oleh kedua-dua pihak yang berakad;
Item belian hendaklah suatu yang wujud dan dimiliki sepenuhnya oleh pihak yang menjual serta boleh diserahkan kepada pembeli;
Sighah
 akad hendaklah menunjukkan keredhaan kedua-dua pihak, tidak ada unsur penempohan dan
sighah
 ijab dan qabul mestilah bersepadanan dan menepati antara satu sama lain dari sudut ciri-ciri dan kadarnya.
Syarat-syarat khusus
Bay al-Sarf
:

Berlaku
taqabbudh
 (penyerahan) antara kedua-dua item yang terlibat dalam platform
forex
 sebelum kedua-dua pihak yang menjalankan transaksi berpisah daripada majlis akad;
Jual beli matawang hendaklah dijalankan secara
lani
 dan tidak boleh berlaku sebarang penangguhan; dan
Akad jual beli
al-sarf
 mesti bebas daripada
khiyar al-Syart
.
Selain memenuhi syarat-syarat tersebut, Muzakarah juga menegaskan bahawa operasi perdagangan pertukaran mata wang asing (
forex
) hendaklah bebas daripada sebarang unsur riba, elemen
al-Salaf wa al-Bay
 (pemberian hutang dengan syarat dilakukan transaksi jual beli), unsur perjudian, gharar yang berlebihan dan kezaliman atau eksploitasi.

Berdasarkan kajian terperinci yang telah dilakukan, Muzakarah mendapati bahawa perdagangan pertukaran mata wang asing (
forex)
 oleh individu secara
lani
 (
individual spot forex
) melalui platfom elektronik mengandungi unsur-unsur seperti riba melalui pengenaan
rollover interest
, pensyaratan jual beli dalam pemberian hutang melalui
leverage
,
qabd
 yang tidak jelas ketika transaksi pertukaran, penjualan mata wang yang tiada dalam pegangan dan spekulasi yang melibatkan perjudian. Selain itu ianya juga tidak sah dari sisi undang-undang Kerajaan Malaysia.

Sehubungan itu, Muzakarah bersetuju memutuskan bahawa perdagangan pertukaran mata wang asing (
forex
) oleh individu secara
lani
 (
individual spot forex
) melalui platfom elektronik yang ada pada masa ini adalah haram kerana ia bercanggah dengan kehendak syarak dan juga tidak sah dari sisi undang-undang negara. Selaras dengan itu, umat Islam adalah dilarang daripada melibatkan diri dalam perdagangan mata wang seumpama ini.

Muzakarah juga menegaskan bahawa keputusan yang diputuskan ini tidak terpakai ke atas urus niaga pertukaran mata wang asing menerusi kaunter di pengurup wang berlesen dan urus niaga pertukaran mata wang asing yang dikendalikan oleh institusi-institusi kewangan yang dilesenkan di bawah undang-undang Malaysia.


Mesyuarat Jemaah Ulama' Majlis Agama Islam dan Adat Istiadat Melayu Kelantan yang bersidang pada 18 Ogos 2002 telah membincangkan mengenai fatwa berhubung tuntutan harta sepencarian oleh waris si isteri yang meninggal dunia. Mesyuarat telah membuat keputusan fatwa seperti berikut:
1) Tuntutan harta sepencarian oleh pihak yang masih hidup seperti isteri yang menuntut harta sepencarian suaminya adalah diharuskan sama ada tuntutan itu kerana perceraian hidup atau perceraian mati.
2) Tuntutan harta sepencarian oleh waris si mati seperti anak-anak atau waris si isteri yang meninggal dunia yang menuntut harta sepencarian daripada suami si mati adalah diharuskan sama ada tuntutan itu kerana perceraian hidup atau perceraian mati.

3) Kadar tuntutan harta sepencarian yang layak dituntut oleh pihak yang masih hidup atau waris si mati adalah bergantung kepada keputusan Mahkamah Syariah.


Mesyuarat bersetuju menerima kertas kerja mengenai kaedah/cara kutipan zakat padi di daerah Besut yang disediakan oleh Nazir Zakat.
Mengenai cadangan yang dikemukakan di dalam kertas kerja tersebut sebagaimana ""6.1.1' dan '6.1.2' kedua-duanya diterima - iaitu;
'6.1.1' petani boleh terus mengira kadar padi masing-masing sejak di padang (di sawah) lagi dan mengeluarkan zakat kepada amil kerana para petani boleh mengira kadar zakat yang dikenakan ke atas mereka berdasarkan bilangan guni padi yang dapat dihasilkan, bagi setiap guni sudah dapat ditafsirkan timbangannya kerana Lembaga Padi dan Beras Negara menetapkan pada lazimnya berat timbangan bagi satu guni padi ialah dalam lingkungan 70-60 kilogram sahaja. Amil boleh pula menjual padi zakat tadi kepada petani dan petani kemudiannya bolehlah menjual padi itu kepada Lembaga Padi dan beras Negara sebagaimana petunjuk berikut :-
Petani - Amil - Petani - Lembaga Padi dan Beras Negara.
( Petani dapat subsidi )
'6.1.2' setelah ditentukan kadar zakat padi - petani mengeluarkan zakat padinya kepada amil dan amil boleh terus menjual padi kepada Lembag Padi dan Beras Negara sebagaimana berikut :-
Petani - Amil - Lembaga Padi dan Beras Negara.
(Amil dapat subsidi)


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-98 yang bersidang pada 13-15 Februari 2012 telah membincangkan Hukum Meminum Kopi Luwak (Musang). Muzakarah telah membuat keputusan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah menegaskan bahawa Allah S.W.T. memerintahkan umat-Nya supaya memilih rezeki yang halal dan memakan makan yang baik sebagaimana firman-Nya dalam Surah al-Baqarah, ayat 172 yang bermaksud:

“Wahai orang yang beriman! Makanlah dari rezeki yang baik yang telah Kami berikan kepada kamu, dan bersyukurlah kepada Allah, jika betul kamu beribadat kepada-Nya”.

Muzakarah juga berpandangan bahawa kaedah fiqhiyyah menetapkan bahawa:

الأصل فى الأشياء الإباحة, ما لم يقم دليل معتبر على الحرمة

“Hukum asal mengenai sesuatu adalah harus selagi mana tidak asal mengenai sesuatu adalah harus selagi mana tidak ada dalil muktabar yang mengharamkannya”ada dalil muktabar yang mengharamkannya”

Ulama’-ulama’ fiqh muktabar menjelaskan bahawa mana-mana bijian yang dimuntahkan oleh haiwan atau yang keluar bersama najis haiwan tersebut, selagi mana ianya tidak rosak dan masih najis haiwan tersebut, selagi mana ianya tidak rosak dan masih kekal dalam rupa bentuknya yang asal atau jika ditanam ia mampu tumbuh, maka ia dihukumkan sebagai
mutanajjis
 dan bukan najis.

Sehubungan itu, selaras dengan penegasan dan pandangan-pandangan tersebut, Muzakarah bersetuju memutuskan bahawa biji Kopi Luwak (musang) adalah bersifat mutanajjis dan ia harus dijadikan bahan minuman dengan syarat:

Biji kopi tersebut masih dalam keadaan baik, tidak berlubang, tidak pecah dan dapat tumbuh jika ditanam; dan

Biji kopi tersebut hendaklah disucikan terlebih dahulu daripada najis

Muzakarah juga memutuskan supaya Kopi Luwak yang dihasilkan hendaklah mendapatkan sijil pengesahan halal daripada JAKIM atau Majlis Agama Islam Negeri (MAIN) sebelum dipasarkan kepada masyarakat Islam.


Bagi musafir tidak perlu menunaikan solat Jumaat. Dia hanya perlu solat Zohor, tetapi sekiranya dia solat Jumaat ianya sah dan ia tidak dikira sebagai ahli Jumaat. Bagi wanita tidak wajib solat Jumaat sama ada waktu bermusafir ataupun bermukim.


Majlis menimbangkan kertas mesyuarat bil. 3/6/1/66 yang di antara lain mengandungi butir-butir keputusan Mesyuarat Jawatankuasa Syariah yang bersidang pada 5 Jun 1966, maka dengan sebab Jawatankuasa Syariah tidak membuat keputusan sama ada harus atau tidak mata orang-orang yang telah mati itu boleh diambil meskipun diberi kebenaran sebelum ianya mati (pendapat ahli-ahli Jawatankuasa Syariah itu dua berlawan dua) dan juga didapati Sahibus Samahah Tuan Mufti sebagai pengerusi Jawatankuasa itu tidak memberi pendapatnya, maka majlis telah pinta (tuan Mufti memberi pendapatnya. Pendapat Tuan Mufti adalah seperti berikut:-)
Harus diambil mata orang-orang yang telah mati sekiranya orang-orang itu memberi persetujuan mereka sebelum mereka itu mati untuk faedah-faedah seperti yang terkandung di dalam surat Kementerian Kesihatan bil. KK 11031(50) bertarikh 6 November 1965, alasannya di antara lain-lain adalah seperti berikut:
(1) Dua masalah yang berbangkit berhubung dengan perkara di atas itu iaitu:
(a), (b) di bawah para 2, dan tujuan di bawah para 3, di dalam salinan surat bilangan (50) dalam KK 11031 bertarikh 6 November 1965 itu.
Berhubung dengan masalah itu saya belum ada menemui satu-satu keterangan atau nas-nas agama ada menegah atau mengharuskan. Maka dengan sendirinya masalah itu termasuk ke dalam masalah ijtihad.
Maka memandangkan kepada tujuan-tujuan yang disebutkan itu sangatlah baik dan berfaedah bagi kehidupan seseorang manusia dan lagi pada segi kemanusiaan amatlah bermakna memberi pertolongan kepada sesama manusia bagi memperbaiki satu anggota yang amat mustahak kepadanya yang telah cacat.
(2) Memberi pertolongan dengan cara yang demikian bukanlah bererti menghina atau tidak menghormati kepada simati diambil daripadanya 'cornea' itu. Kalaupun ada yang mengatakan perbuatan yang demikian menghina dan satu penyeksaan keatasnya. Tetapi agama mengharuskan kerana tujuan yang lebih besar faedahnya. Maka dengan sebab yang disebutkan itu, maka berpendapat mengambil 'cornea" seperti di atas dengan tujuan yang disebutkan itu adalah lulus pada segi syarak, Wallahu A"alam.
Maka dengan pendapat tuan Mufti seperti di atas ini, menurut undang-undang pentadbiran Agama Islam 1963, fasal ( ) (3) 7 bermaknalah Jawatankuasa Syariah mengharuskan diambil mata orang-orang yang telah mati sekiranya mereka itu memberi persetujuannya sebelum mereka itu mati.
Majlis berbahas dengan panjang lebar di atas keputusan Jawatankuasa Syariah seperti dalam (2) di atas ini dengan beberapa orang ahli memberi pendapat-pendapat mereka yang berlandaskan Al-Quran dan Sunnah Rasulullah saw dan pada akhirnya didapati 8 orang ahli mengharuskan dan 5 orang ahli tidak mengharuskan. Maka mengikut suara yang terbanyak majlis mengesahkan keputusan Jawatankuasa Syariah seperti di dalam (2) di atas.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 30 Apr 2008 telah membincangkan hukum perlantikan hakim syarie wanita. Mesyuarat telah membuat keputusan bersetuju menfatwakan sebagaimana berikut:

Wanita harus menjadi Hakim dalam bidang kuasa tertentu kecuali dalam bidang hudud dan qisas.


Pada 30 April 2007, setelah meneliti dan membahaskan secara teliti mengenai azan dua kali iaitu azan sebelum masuknya waktu subuh dan ungkapan taswib di dalam Azan subuh, maka Jawatankuasa Syariah Negeri Perlis sebulat suara membuat keputusan seperti berikut:
Azan dua kali pada waktu fajar adalah disyariatkan. Ungkapan Assolatu Khairun Minannaum selepas Haiya Alal Falah juga dianjurkan, meletakkan ungkapan ini pada waktu azan pertama atau kedua adalah khilaf yang muktabar


Jawatankuasa berpendapat bahawa wang Kumpulan Wang Simpanan Pekerja diwajibkan zakat apabila pekerja berkenaan menerima wang carumannya dan carumannya itu cukup nisab dan sampai haul dikira bermula daripada tarikh pekerja berkenaan menerima wang caruman itu.


(1) Hukum terhadap Skim Cepat Kaya adalah haram kerana cara beroperasinya yang mengandungi unsur-unsur judi, riba, gharar dan tadlis. Oleh itu, umat Islam dilarang daripada terlibat dengan skim ini.

(2) Pengharaman tersebut berdasarkan kepada nas-nas al-Quran dan hadith seperti berikut:

a. Sabda Rasulullah s.a.w.: Maksudnya:

'Penipuan di dalam neraka, dan sesiapa yang mengamalkan perkara yang bukan dari amalan kami maka dia ditolak'
. (Riwayat Bukhari)

b. Sabda Rasulullah s.a.w.: Maksudnya:

'... Sesiapa yang menipu bukanlah dari kalangan kami'
. (Riwayat At-Tarmizi)

c. Sabda Rasulullah s.a.w.: Maksudnya:

'Tidak boleh memudaratkan dan mendatangkan mudarat kepada orang lain'.
 (Riwayat Ibnu Majah)

d. Firman Allah S.W.T.: Maksudnya:

'
Wahai orang-orang yang beriman! janganlah kamu makan (gunakan) harta kamu sesama kamu dengan jalan yang salah (tipu, judi dan sebagainya), kecuali dengan jalan perniagaan yang dilakukan secara suka sama suka di antara kamu, dan janganlah kamu berbunuh-bunuhan sesama sendiri. Sesungguhnya Allah sentiasa Mengasihani kamu'.
 (Surah an-Nisa" : 29)


Mesyuarat Jemaah Ulamaâ€™ Majlis Agama Islam dan Adat Istiadat Melayu Kelantan yang bersidang pada 10 April 2002 telah membincangkan fatwa mengenai membina patung dan perarakan patung binatang yang bernyawa. Mesyuarat telah membuat keputusan bersetuju menfatwakan sebagaimana berikut:
1. Berdasarkan perspektif maqasid tanpa melihat kepada sebarang perincian pandangan, dirumuskan bahawa aktiviti pembuatan dan pemilikan patung atau objek samada berjisim atau tidak, dengan disertakan motif penyembahan, pemujaan atau sebarang motif yang bertentangan dengan maqasid syar"iah yang enam iaitu penjagaan agama, nyawa, akal, nasab, harta dan maruah maka hukumnya adalah haram dan wajib dihindarkan.
Namun begitu, pertimbangan daripada fiqh furu" wajar dihormati sebagaimana yang dianjurkan oleh al-Imam as-Sya"rani dalam mizannya. Justeru itu, sekiranya persoalan pembuatan patung dan pemilikannya bebas daripada pertentangan dengan nilai-nilai maqasid yang disebut di atas, maka kenyataan-kenyataan berikut perlu dipegang :
a. Pembuatan dan pemilikan patung haiwan atau manusia yang berjisim secara lengkap anggota zahirnya adalah haram berasaskan zahir hadis dan prinsip sadduz-Zarai".(?? ??????? ).
b. Pembuatan dan pemilikan patung haiwan atau manusia yang berjisim tetapi tidak lengkap anggota zahirnya yang merupakan anggota utama yang berkaitan nyawa dan kehidupan seperti kepala dan sebagainya, maka hukumnya adalah makruh tatapi masih di bawah lingkungan perkara-perkara yang harus.
c. Pembuatan dan pemilikan patung haiwan atau manusia yang sempurna tetapi berasaskan kemaslahatan yang mu"tabar di sisi Syara' maka hukumnya adalah dibolehkan seperti pembuatan dan pemilikan patung untuk tujuan pendidikan seperti anatomi badan manusia yang lengkap untuk pengajian biologi atau permainan kanak-kanak dan sebagainya
2. Tentang hukum perarakan burung Patalawati, maka hukumnya adalah mengikut perincian berikut :
a. Perarakan yang menerapkan unsur pemujaan adalah khurafat dan boleh membawa terjejasnya aqidah.
b. Kera"ian dan perarakan yang bersifat demikian wajar dielakkan samada dari segi penganjuran dan penyertaan.
c. Kalaupun kera"ian dan perarakan sedemikian tidak mengandungi unsur khurafat dan syirik tetapi perkara berkenaan tidak memberi sebarang kesan positif kepada mereka yang terlibat dengannya atau kepada yang menyaksikannya, maka hukumnya adalah termasuk di bawah perkara al-Lahwu ( ????? ) yang makruh dan perlu dielakkan demi pertumbuhan dan pembangunan iman individu dan masyarakat.
d. Sekiranya kegiatan berkenaan memberi kesan negatif dan mudharat kepada agama dan dunia seperti wujud unsur pembaziran maka hukumnya adalah haram.


Saya tidak begitu jelas mengenai persoalan ini. Produk-produk yang ditawarkan tidak menepati prinsip-prinsip syariah, itu yang mana?
Setakat maklumat yang ada pada saya, pihak-pihak institusi kewangan yang beroperasi secara Islam ini ada melantik panel-panel syariah yang bertanggungjawab dalam mensihati pihak bank, yang sentiasa memantau perjalanan dan operasi dari semasa ke semasa. Biasanya dakwaan dibuat secara umum tanpa memperinci dan tanpa bukti yang jelas.


YM Dato" Pengerusi memaklumkan bahawa di akihr-akhir ini banyak timbul persoalan tentang zakat Gaji dan bila ianya hendak dikuatkuasakan.
(1) Setelah berbincang dengan teliti maka Jawatankuasa Fatwa berpendapt menurut Mazhab Syafie pendapatan gaji diwajibkan zakat apabial cukup haul dan nisabnya. Manakala pendapat daripada Sahabat dan Tabiin seperti Ibnu Abbas, Ibnu Mas"ud, Muawiyah, As-Sadiq, Al-Bakar, An-Nasir, Daud Umar bin Abdul Aziz, Al-Hasan, Az-Zahri, Al-Auza"i dan Mazhab Ahmad Ibnu Hanbal dalam masalah pendapatn dari sewaan mereka tidak mensyaratkan haul.
Di Negeri Terengganu dalam membuat dan mengeluarkan sebarang fatwa hendaklah berpandukan kepada Mazhab Syafie. Perkara ini diperuntukan di dalam Enakmen Pentadbiran Hal Ehwal Agama Islam 1986 di dalam seksyen 26 (1) kecuali bagi maksud kemaslahatan dan kebajikan orang-orang Islam maka bolehlah Jawatankuasa Fatwa mengeluarkan fatwa atau kaedah pengertian berpandukan kepada mana-mana Mazhab yang empat atau Mazhab lain yang difikirkan sesuai olehnya.
Berdasarkan kedudukan tersebur dan memandangkan kepada penunaian zakat ini memberi kebajikan kepada orang-orang Islam maka Jawatankuasa Fatwa berpendapat bolehlah bagi sesiapa yang mahu mengeluarkan zakat pendapatan bebas atau hasil usaha kerja atau hasil usaha kemahiran semasa termasuklah gaji menunaikan zakatnya menurut pendapat yang tidak mensyaratkan haul.
(2) Berdasarkan Mazhab yang mewajibkan zakat atas pendapatan bebas seperti hasil yang diperolehi oleh peguam termasuklah gaji bulanan maka Jawatankuasa Fatwa berpendapat bayaran zakat bolehlah dibuat secara anasuran bulanan dari semasa ke semasa apabila mencukupi nisabnya yang dikeluarkan bagi tahun semasa tanpa mengambil kira haul.


1. Ajaran pegangan dan fahaman yang dibawa dan dipegang oleh Haji Ashaari bin Muhammad dan pengikutnya termasuk individu yang terlibat secara langsung dalam Syarikat Rufaqa'Corporation Sdn. Bhd. (SRC) dan rangkaian syarikat gabungannya adalah menyeleweng daripada ajaran Islam.
2
.
 Ciri-ciri penyelewengan tersebut adalah seperti berikut:
(a) Kesalahan yang bercanggah dengan aqidah Ahli Sunnah Wal Jama'ah, berdasarkan kepercayaan bahawa:
(i)Haji Ashaari bin Muhammad adalah Sahibul Zaman (Mujaddid), manakala Syeikh Muhammad al-Suhaimi pula sebagai Imam Mahdi;
(ii)Haji Ashaari bin Muhammad mempunyai kelebihan meramal dan mengetahui perkara yang akan berlaku pada masa hadapan;
(iii)Haji Ashaari bin Muhammad mendapat ilmu secara langsung daripada Syeikh Muhammad al-Suhaimi dan Rasulullah sallallahu 'alayhi wasallam;
(iv)Mujaddid atau Sahibul Zaman (Haji Ashaari bin Muhammad) mendapat ilmu terus daripada Allah (ilham, ilmu laddunni atau kasyaf) yang meliputi soal agama, dunia, hal ehwal semasa, pemerintahan, bina insan dan lain-lain;
(v)Sesiapa yang banyak menghayati minda Abuya (Haji Ashaari bin Muhammad) dan dapat pula melaksanakannya adalah orang yang paling kuat hubungan mental dengan Abuya;
(vi)Minda Abuya (Haji Ashaari bin Muhammad) itu sebenarnya adalah wahyu daripada Tuhan yang merupakan 1/46 daripada kenabian;
(vii)Allah hendak mengangkat kembali Islam di akhir zaman dengan menghantar haji Ashaari bin Muhammad sebagai Sahibul Zaman dan Syeikh Muhammad al-Suhaimi sebagai Imam Mahdi;
(viii)Minda Abuya (Haji Ashaari bin Muhammad) difahami sebagai intisari Qur'an dan hadith, dan Abuya adalah orang Tuhan yang berupaya menyampaikan intisari tersebut kepada pengikutnya untuk diamalkan;
(ix)Perjuangan Haji Ashaari bin Muhammad dan pengikutnya dibantu dan dilindungi oleh para Rijal Ghaib yang terdiri daripada para malaikat, jin Islam dan roh-roh muqaddas (roh suci para ahli jemaah yang telah meninggal dunia);
(x)Pengikut yang bertawassul kepada Abuya (Haji Ashaari bin Muhammad) ketika menghadapi sesuatu kesulitan atau kecemasan akan mendapat bantuan melalui jin islam atau dengan karamah Haji Ashaari bin Muhammad;
(xi)Menjalinkan hubungan dengan Abuya (Haji Ashaari bin Muhammad) adalah lebih hebat daripada menjalinkan hubungan dengan 10 orang ibu bapa kerana hubungan dengan ibu bapa hanya terbatas di dunia sahaja, sedangkan hubungan dengan Abuya kekal sehingga ke akhirat;
(xii)Allah akan memberitahu Abuya (Haji Ashaari bin Muhammad) tentang musibah sakit yang dialami oleh pengikutnya dan Abuya boleh meminta agar Allah meringankan derita pada kadar mampu yang mampu ditanggung oleh pengikutnya;
(xiii)Haji Ashaari bin Muhammad mempunyai kelebihan untuk menangguhkan ajal jika pengikutnya yang sampai ajal itu masih banyak dosa;
(xiv)Haji Ashaari bin Muhammad boleh meminta Allah menggantikan ajal kepada pengikut lain yang telah sempurna iman dan taqwa;
(xv)Sewaktu pengikutnya sedang nazak, Haji Ashaari bin Muhammad akan hadir dan berada di sebelah kanan kepala pengikutnya itu sambil mengajarkan talqin agar syaitan tidak akan menyesatkan pengikut berkenaan;
(xvi)Sewaktu pengikutnya sedang disoal oleh malaikat di alam kubur, Haji Ashaari bin Muhammad akan datang menemani dan menjawab soalan malaikat bagi pihak pengikutnya bagi melepaskannya daripada seksaan kubur; atau
(xvii)Haji Ashaari bin Muhammad akan menunggu-nunggu untuk memberikan syafa'at kepada para pengikutnya di padang mahsyar.
(b)
Kesalahan yang bercanggah dengan Syari'ah Islamiyyah, berdasarkan kepercayaan bahawa:
(i)Ibadat sembahyang Jumaat adalah tidak wajib kerana kerajaan yang ada sekarang bukan kerajaan Imam Mahdi;
(ii)Sahibul Zaman (Haji Ashaari bin Muhammad)tidak memerlukan kitab dalam proses pengajaran dan pembelajaran kerana ilmunya datang terus daripada Allah dalam bentuk ilham;
(iii)Pengikut yang berjuang dengan mempunyai minda Abuya (Haji Ashaari bin Muhammad) adalah lebih tinggi pahala dan darjatnya jika dibandingkan dengan mereka yang tidak mempunyai minda Abuya dalam perjuangan;
(iv)Seorang ahli ibadah ('abid) hanya mampu menjadi hamba biasa dan tidak boleh menjadi khalifah kerana tidak mempunyai minda setaraf dengan wahyu Abuya (Haji Ashaari bin Muhammad);
(v)Qur'an yang ada sekarang hanya tinggal mushaf dan lafaz sahaja kerana roh Qur'an telah ditarik balik oleh Tuhan dan hanya diberikan kepada Mujaddid (Haji Ashaari bin Muhammad);
(vi)Sembahyang sehari semalaman hanya tinggal tiga waktu sahaja iaitu Subuh, sembahyang jama' Zuhur dan Asar serta jama' Maghrib dan Isya';
(vii)Segala amalan baik di dunia tidak dapat menandingi amalan pengikut Abuya (Haji Ashaari bin Muhammad) walaupun seseorang itu bersembahyang, berpuasa dan berpuluh kali menunaikan ibadat haji;
(viii)Pahala duduk semajlis Abuya (Haji Ashaari bin Muhammad) adalah lebih tinggi daripada mengerjakan sembahyang selama 40 tahun atau sembahyang tahajjud sepanjang hayat;
(ix)Pengikut yang beramal dengan Aurad Muhammadiah sebagai satu cara menjaga hubungan hati atau rohani dengan Abuya (Haji Ashaari bin Muhammad) akan sentiasa dipantau dan dibimbing secara rohaniah oleh Haji Ashaari bin Muhammad;
(x)Amalan Aurad Muhammadiah akan terbatal jika pengikut itu melakukan dosa besar, tidak mengamalkannya tujuh hari berturut-turut, tidak taat dan yakin serta mengaibkan Abuya (Haji Ashaari bin Muhammad); atau
(xi)Amalan Aurad Muhammadiah yang mengandungi unsur tawassul, menyeru roh orang yang telah mati serta dakwaan bahawa Syeikh Muhammad bin Abdullah al-Suhaimi sebagai Imam Mahdi adalah zikir agung (????? ?????? )
(c)
Kesalahan yang bercanggah dengan akhlak dan etika bermasyarakat, berdasarkan kepercayaan bahawa:
(i)Ulama yang ada sekarang adalah ulama kitab atau ulama hafalan yang bergantung kepada kitab dan hafalan untuk mengajar.
Sebaliknya Sahibul Zaman (Haji Ashaari bin Muhammad) mendapat ilmu terus daripada Tuhan;
(ii)Orang yang menuntut ilmu agama sehingga ke peringkat Ph.D adalah tidak bermanfaat kerana ilmu yang dituntut itu bersumberkan kitab lama dan ketinggalan zaman;
(iii)Ilmu ulama sekarang tidak setanding dengan ilmu orang Tuhan (Haji Ashaari bin Muhammad); atau
(iv)Allah melarang ulam yang berwatak Nabi berjuang melainkan setelah munculnya mujaddid yang berwatak Rasul.
3.
 Oleh yang demikian-
(i)mana-mana orang hendaklah menjauhi ajaran, pegangan dan fahaman sebagaimana yang dinyatakan dalam perenggan 2(a), (b) dan (c);
(ii)mana-mana orang yang tidak boleh menyebar, mengedar atau menerbitkan apa-apa buku, majalah, risalah atau apa-apa bahan bacaan lain sama ada dicetak, ditaip, ditulis tangan atau dikeluarkan dengan apa-apa cara lain dan apa-apa bentuk keluaran ulangannya dan termasuklah apa-apa filem atau rakaman audio, khidmat pesanan ringkas dan e-mel yang berkaitan dengan ajaran, pegangan dan fahaman sebagaimana yang dinyatakan dalam perenggan 2(a), (b) dan (c); dan
(iii)mana-mana orang yang berpegang kepada ajaran, pegangan dan fahaman sebagaimana yang dinyatakan dalam perenggan 2(a), (b) dan (c) hendaklah segera bertaubat dan memohon keampunan kepada Allah subhanahu wata'ala.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 14 Jun 1998 telah membincangkan fatwa mengenai rawatan hormon bagi wanita yang telah putus haid. Mesyuarat telah membuat keputusan bersetuju menfatwakan sebagaimana berikut:
Bahawa pengambilan ubat hormon itu adalah diharuskan walaupun ianya diproses dengan menggunakan hormon yang terdapat pada air kencing kuda bunting. Kaedah rawatan dengan menggunakan tampalan pada kulit badan yang menyebabkan terhalang air ke kulit, ia hendaklah ditanggalkan apabila hendak mengangkat hadas besar. Rawatan secara kaedah perdarahan bulanan yang dimulakan semasa umur kedatangan haid dan diteruskan sehingga seseorang itu putus haid, adalah harus dan darah yang keluar menurut tempoh kedatangan haid adalah dianggap darah haid walaupun seseorang itu sudah putus haid atau berada pada usia putus haid.

Bagi perempuan yang bersuami, persetujuan suami hendaklah diperolehi untuk mengambil ubat-ubatan hormon tersebut.


Adakah harta pusaka yang tidak ada ahli waris atau yang tidak habis diambil oleh ahli waris boleh diambil oleh saudara-mara yang bukan ahli waris? (Zawu al Arham)
JAWAPAN
Harta pusaka yang tidak ada ahli waris atau yang tidak habis diambil oleh ahli waris adalah berhak diberi kepada Zawu al Arham daripada harta peninggalan pusaka. Kadar pembahagian harta pusaka kepada Zawu al Arham adalah secara sama rata sekiranya pada kedudukan yang sama, jika tidak maka kedudukannya ditentukan sama seperti ashabul furud. Jika harta masih berbaki, maka bolehlah diberikan kepada Baitulmal.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 14 Dis 2008 telah membincangkan fatwa mengenai senaman Yoga. Mesyuarat telah membuat keputusan bersetuju menfatwakan sebagaimana berikut:

Senaman Yoga yang berasal daripada masyarakat Hindu sejak sebelum masihi lagi menggabungkan amalan fizikal, unsur-unsur keagamaan dan pemujaan bagi tujuan tertentu adalah tidak sesuai dan boleh merosakkan aqidah umat Islam. Oleh itu mesyuarat juga memfatwakan apa jua jenis atau bentuk senaman yang mengandungi unsur-unsur tersebut di atas adalah dilarang untuk diamalkan oleh orang-orang Islam dan ia bertentangan dengan Syariat Islam.


Wang zakat bagi sesebuah negeri hendaklah dibelanjakan mengikut asnaf yang lapan kepada orang-orang yang berhak di negeri yang tersebut itu, berdasarkan kepada hadis Rasulullah saw:
Yang bermaksud:
Diambil harta-harta itu daripada orang-orang yang kaya di kalangan mereka dan diberikan pula kepada golongan-golongan yang miskin di kalangan mereka.
Hadis ini memberi pengertian bahawasanya yang berhak mendapat wang zakat adalah daripada golongan asnaf di dalam negeri tersebut sahaja. Adapun jika sekiranya selepas diberikan wang zakat itu kepada asnafnya kepada orang-orang di negeri tersebut tetapi masih mempunyai lebihan wang zakat yang nyata. Maka barulah boleh difikirkan ke arah memberikan wang zakat itu kepada asnaf yang lapan juga, kepada yang di luar negeri.


Jawatankuasa Fatwa Negeri Terengganu yang bersidang hari ini berpendapat: Anak luar nikah boleh di' Bin' atau 'Binti' kan dengan Abdullah dengan maksud hamba Allah, bukan atas nama bagi seseorang tertentu.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-99 yang bersidang pada 4 hingga 6 Mei 2012 telah membincangkan Pengurusan Wang Dan Harta Milik Orang Islam Yang Tidak Dituntut Dan Status Kementerian Kewangan Sebagai Perbendaharaan Negara Yang Boleh Bertindak Sebagai Baitulmal Dalam Menguruskannya. Muzakarah telah membuat keputusan seperti berikut:

Setelah mendengar taklimat dan penjelasan serta meneliti keterangan, hujah-hujah dan pandangan yang dikemukakan, Muzakarah menegaskan bahawa mengikut perundangan Islam, wang tidak dituntut perlu diberikan kepada Baitulmal sebagai salah satu sumber yang terletak di bawah kategori harta tidak bermusim (
ghayr dawriyyah
).

Sehubungan itu, memandangkan cadangan supaya pengurusan wang dan harta tak dituntut diserahkan kepada Baitulmal ini bertentangan dengan undang-undang yang telah ditetapkan oleh Perlembagaan Malaysia, Muzakarah bersetuju mencadangkan supaya institusi-institusi kewangan Islam menggunakan suatu mekanisme lain iaitu dengan memasukkan
Aqad Tabarru’
 dalam Terma Perjanjian bagi membolehkan wang dan harta tak dituntut milik orang Islam diserahkan kepada Baitulmal supaya harta tersebut dapat dimanfaatkan untuk maslahah umat Islam.


Adakah Isteri Yang Disabitkan Nusuz Oleh Mahkamah Dan Ditalakkan Oleh Suaminya Berhak Mendapat Nafkah Adat Dan Muta"ah
Maksud Nusuz
Yang dimaksudkan nusuz ialah penderhakaan isteri terhadap suami tanpa alasan yang diharuskan syarak dengan tidak mentaati perintahnya atau keluar dari rumah suami tanpa keizinannya atau tidak membenarkan suami memasuki ke rumahnya atau tidak mahu memasuki ke rumahnya atau tidak mahu memasuki ke rumah suaminya atau seumpama dengannya.


Jawatankuasa ini berpendapat bahawa tanah-tanah yang mendapat siraman air daripada parit-parit dan tali air maka kadar zakatnya adalah 1/10 ( satu persepuluh ) kerana orang yang menanam di atas tanah itu tidak mesti bersusah payah dan tidak pula berhajat kepada apa-ap tenaga untuk mendapatkan air. Tentang bayaran yang dibayar kepada kerajaan sebagai cukai yang dinamakan cukai tali air maka kadarnya tidak membebankan dan dengan itu tidak mengubahkan kadar zakat yang ditetapkan itu.
Zakat tanaman bagi tanah yang disewa, Jawatankuasa ini berpendapat bahawa bayaran sewaan terhadap tanah yang diusahakan tidak boleh ditolak dari hasil tanaman yang dikenakan zakat kerana zakat itu dikenakan ke atas hasil tanaman.
Bayaran subsidi oleh LPN samada termasuk dalam tafsiran zakat atau tidak, Jawatankuasa ini berpendapat bahawa bayaran subsidi yang dikeluarkan oleh LPN semasa penjualan padi itu tidak termasuk dalam tafsiran zakat.
Mengeluarkan zakat tanaman dengan wang tunai sebagai ganti, Jawatankuasa ini berpendapat bahawa mengeluarkan zakat tanaman dengan harga adalah tidak memadai (tidak sah).


Mesyuarat Jawatankuasa Perundingan Hukum Syarak Wilayah Persekutuan telah memutuskan bahawa pernikahan atau perkahwinan orang Islam dengan menggunnakan wali Am dari Selatan Thailand yang dijalankan di luar kawasan tauliahnya adalah tidak sah mengikut hukum syarak.
Untuk maklumat lanjut, sila rujuk pautan dibawah :
http://efatwa.muftiwp.gov.my/fatwa/763ce6d64025fd988c73392a9319a214?


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-100 yang bersidang pada 4 hingga 6 Julai 2012 telah membincangkan Hukum Bahan Pewarna
Cochineal
: Kajian Semula Kadar Piawaian Yang Ditetapkan Oleh Muzakarah Jawatankuasa Fatwa MKI. Muzakarah telah memutuskan seperti berikut:

Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa
cochineal
 adalah jenis serangga (kumbang betina) yang tidak membahayakan dan zat pewarna yang dihasilkan daripada
cochineal
 boleh dimanfaatkan oleh manusia. Dari segi perundangan negara, Peraturan-Peraturan Makanan 1985 telah menetapkan bahawa pewarna
carmine
 yang diperolehi dan dihasilkan daripada
cochineal
 adalah dibenarkan berdasarkan Amalan Pengilangan Yang Baik (GMP).

Muzakarah juga menegaskan bahawa Jumhur Fuqaha’ sepakat menetapkan bahawa bangkai serangga yang darahnya tidak mengalir adalah suci, dan pewarna
cochineal
adalah diperolehi daripada serangga
cochineal
 yang telah mati di mana darahnya tidak mengalir.

Berdasarkan ketetapan tersebut, Muzakarah bersetuju memutuskan bahawa penggunaan bahan pewarna
cochineal
dalam makanan, minuman dan barang gunaan adalah diharuskan dan kadar penggunaan yang dibenarkan adalah mengikut ketetapan pihak Kementerian Kesihatan Malaysia selagi mana ia tidak mendatangkan kemudaratan.


Mandi wajib ialah dengan mengalirkan air ke seluruh badan dengan niat mandi wajib. Salah satu syarat sah mandi wajib ialah tidak ada apa-apa perkara yang boleh menghalang air dari sampai ke kulit badan.
Sisik ikan atau liquid paper yang menghalang air dari sampai ke kulit badan sudah tentu tidak sah mandi wajib. Lantaran itu mandi wajib perlu diulang semula.


Jawatankuasa memberi pandangan dan keputusan seperti berikut:
Pinjaman itu dikenakan faedah tetap.
Kadar bayaran 6% bukanlah bayaran perkhidmatan tetapi melebihi bayaran perkhidmatan dan yang lebih adalah riba.
Sekiranya Koperasi ini mengamalkan pinjam-meminjam untuk kepentingan ahli dengan mengenakan kadar yang munasabah sebagai bayaran perkhidmatan tanpa ada timbal balik keuntungan kepada syarikat, malah semata-mata untuk menolong, maka pinjaman berbentuk ini adalah harus.


Mesyuarat Jawatankuasa Fatwa Negeri Melaka Bil. 4/2013 yang bersidang pada 20 Muharram 1434H bersamaan 4 Disember 2012 telah membincangkan mengenai Pengharaman Ajaran Panjilangit. Mesyuarat telah membuat keputusan seperti berikut :

(i)      Amalan, fahaman dan ajaran Panjilangit yang dibawa oleh Mohd Jaffar bin Robani (Nombor Kad Pengenalan 670630-01-5657) dan pengikutnya didapati menyeleweng daripada ajaran Islam yang sebenar kerana mengandungi unsur-unsur yang bercanggah dengan pegangan Ahli Sunnah Wal Jamaah dari segi akidah dan syariah.

(ii)     Antara ciri-ciri penyelewengan fahaman dan ajaran yang dibawa oleh Mohd Jaffar bin Robani adalah membuat dakwaan seperti berikut:

(a)
mengakui dirinya benar-benar sempurna;

(b)
meminta pengikut agar beriman dengan dirinya;

(c)
dirinya sebagai pengantara Malaikat Jibrail;

(d)
dirinya boleh mentafsir dosa orang yang datang berubat;

(e)
dirinya diutuskan untuk membunuh Dajjal;

(f)
dirinya sebagai pemegang takdir pembinasa Dajjal;

(g)
dirinya itu adalah peringatan terakhir untuk alami ini; dan

(h)
kiamat akan berlaku pada 21 Disember 2012.

(ii)     Setiap orang Islam adalah dilarang untuk mengajar, mempelajari, mengamalkan atau menyebarkan ajaran dan fahaman tersebut dalam apa-apa jua bentuk dan cara.

(iv)     Orang Islam di mana-mana jua berada, yang telah mengamalkan ajaran dan fahaman Panjilangit hendaklah segera bertaubat dan meninggalkan ajaran tersebut serta memohon keampunan kepada Allah Subhanahu Wata’ala.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-100 yang bersidang pada 4 hingga 6 Julai 2012 telah membincangkan Hukum Pembinaan Pusara Negara. Muzakarah telah membuat keputusan berikut:

Setelah mendengar taklimat dan penjelasan daripada pihak Jabatan Perdana Menteri (JPM) serta meneliti keterangan, hujah-hujah dan pandangan yang dikemukakan, Muzakarah berpandangan bahawa pengurusan jenazah bagi orang Islam mempunyai adab dan akhlaknya sendiri yang perlu dihormati dan begitu juga pengurusan jenazah bagi orang bukan Islam yang mempunyai ritual agama mengikut adat dan budaya amalan mereka.

Muzakarah juga menegaskan bahawa unsur-unsur bermewah-mewahan dan pembaziran perlu dielakkan dalam pembinaan mana-mana pusara atau perkuburan.

Berdasarkan penjelasan dan perbincangan terperinci, Muzakarah bersetuju memutuskan bahawa pembinaan pusara negara seperti yang dicadangkan adalah dibenarkan dengan syarat-syarat seperti berikut:

Kawasan perkuburan Islam dan bukan Islam perlu dipisahkan dan jarak yang dipersetujui ialah 243 kaki/74.2 meter  atau lebih oleh jalan dan pagar, dan pandangan perlu dilindungi dengan buffer zone yang ditanam dengan tanaman pagar tinggi.

Upacara agama bukan Islam  perlu diadakan di kediaman/rumah ibadat agama masing-masing. Walau bagaimanapun, upacara terakhir (sekiranya perlu sahaja ) sebelum jenazah bukan Islam disemadikan, hanya boleh diadakan di dewan bukan Islam atau di tapak perkuburan bukan Islam sahaja.

Bangunan kompleks pusara orang Islam dan bukan Islam perlu dipisahkan dan jarak yang dipersetujui ialah 24 meter atau lebih, iaitu kedua-dua bangunan hanya dihubungkan dengan bumbung sebagai pelindung cuaca hujan.

Nama yang dipersetujui ialah Pusara Negarawan.

Muzakarah juga bersetuju memutuskan supaya pemantauan perlu dibuat dari masa ke semasa oleh JAKIM dan JPM dan sebarang perubahan yang dilakukan perlu dilaporkan kepada Muzakarah.

Muzakarah juga bersetuju supaya satu garis panduan disediakan bagi bagi memudahkan pemantauan dan pengurusan pusara berkenaan.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 30 Apr 2008 telah membincangkan fatwa mengenai golongan ajaran Syiah. Mesyuarat telah membuat keputusan bersetuju menfatwakan sebagaimana berikut:

Wasiat Wajibah
Wasiat kepada cucu
1) Jika seseorang mati tanpa membuat apa wasiat kepada cucunya daripada anak lelakinya yang telah mati terlebih dahulu daripadanya atau mati serentak dengannya, maka cucunya itu hendaklah berhak terhadap satu pertiga wasiat dan, sekiranya cucu ini diberi dengan kadar yang kurang dari satu pertiga, haknya hendaklah disempurnakan mengikut kadar Wasiat Wajibah yang diperuntukkan di bawah seksyen ini.
2) Kadar Wasiat Wajibah untuk kanak-kanak yang disebut dalam sub seksyen (1) hendaklah setakat kadar di mana ayahnya berhak daripada harta pusaka datuknya sekiranya diandaikan ayahnya itu mati selepas kamatian datuknya dengan syarat wasiat itu tidak melebihi satu pertiga daripada harta pusaka si mati.
3) Kanak-kanak tersebut hendaklah tidak berhak kepada wasiat sekiranya dia telah mewarisi daripada datuk atau neneknya, mengikut mana berkenaan, atau datuk atau neneknya semasa hayatnya, dan tanpa menerima apa-apa balasan, telah membuat wasiat kepada mereka atau telah memberi kepada mereka harta yang bersamaan dengan apa yang mereka sepatutnya menerima menurut Wasiat Wajibah, dengan syarat sekiranya wasiat yang dibuat oleh datuk atau nenek itu kurang daripada bahagian yang sepatutnya dia berhak, hak-haknya hendaklah ditambah sewajarnya dan jika bahagian tersebut adalah melebihi bahagian yang dia berhak, bahagian yang lebih itu hendaklah menjadi wasiat sukarela dengan tertakluk kepada persetujuan warisnya.


Adakah Semua Jenis Cerai Taklik
Menjatuhkan Talak Dan Adakah Ia Boleh Ditarik Balik
Semua jenis cerai taklik adalah sah dan jatuhlah talak apabila berlaku perkara yang ditaklikkan tersebut dan semua jenis cerai taklik tidak boleh ditarik balik.
Dalil:
i.Sabda Rasulullah saw.:
' '
Maksudnya:
'Tiga perkara bersungguhnya adalah sungguh, dan berguraunya juga adalah sungguh iaitu nikah,talak dan rujuk'.
ii.Sabda Rasulullah saw:
Maksudnya:
Tiga perkara bersungguhnya adalah sungguh, dan berguraunya juga adalah sungguh iaitu talak, membebaskan hamba dan nikah.


Jawatankuasa membuat keputusan bahawa kadar zakat fitrah di Wilayah-Wilayah Persekutuan bagi tahun 1423H/2002-2003M ialah RM4.50 seorang.
Untuk maklumat lanjut, sila rujuk pautan dibawah :
http://efatwa.muftiwp.gov.my/fatwa/1b9f940bbc5055953549375c2a0c7bb6?


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 14 Dis 2008 telah membincangkan fatwa mengenai Pengkid. Mesyuarat telah membuat keputusan bersetuju menfatwakan sebagaimana berikut:

Wanita yang berpenampilan dan mempunyai gerak laku serta naluri seksual seperti lelaki adalah haram di sisi Islam. Begitu juga lelaki yang berpenampilan dan mempunyai gerak laku serta naluri seksual seperti perempuan adalah haram di sisi Islam.
 Mesyuarat juga mengesa ibu bapa dan masyarakat Islam supaya memberi perhatian serius terhadap gejala-gejala ini serta menekankan pendidikan dan tunjuk ajar yang sebaik-baiknya kepada generasi muda khususnya dalam aspek pakaian, perlakuan dan penampilan supaya gejala-gejala seumpama ini dapat dielakkan kerana ia adalah berlawanan dengan fitrah dan sunnah Allah.


Mesyuarat Jemaah Ulama' Majlis Agama Islam dan Adat Istiadat Melayu Kelantan yang bersidang pada 12 Sep 1999 telah membincangkan mengenai fatwa berhubung dengan zakat padi dari projek penanaman padi yang diusahakan secara ladang. Mesyuarat telah membuat keputusan fatwa seperti berikut:

1) Bahawa padi yang dihasilkan dari projek penanaman padi secara estet diwajibkan zakat ke atas pemilik-pemilik tanah apabila cukup nisobnya berdasarkan atas pendapatan bersih masing-masing setelah ditolak kos pengurusan projek yang dikeluarkan oleh agensi pelaksana.

 2) Bagi tujuan menyelaras serta memudahkan urusan pengeluaran zakat tersebut, agensi pelaksana boleh mengeluar zakat bagi pihak pemilik-pemilik tanah setelah mendapat persetujuan masing-masing.


Setelah diteliti isi kandungan surat yang ditulis oleh suami (Ismail bin Jaafar) kepada isterinya (Siti Yani bt Mamat), saya dapati sighah yang ditulis itu adalah termasuk dalam perwakilan (tawkil). Oleh hal yang demikian, perwakilan talak kepada isteri itu boleh diterima jika isteri itu memenuhi syarat perwakilan dan jatuh talak apabila isteri yang menerima perwakilan itu menceraikan dirinya menurut syarat-syarat perceraian.


Tawaf Ifadzah dan larangan-larangannya iaitu larangan-larangan ke atas mereka yang tidak mengerjakan tawaf ifadzah selepas wukuf di Arafah.
'Seseorang yang mengerjakan haji yang tidak mengerjakan tawaf Ifadzah selepas wukuf di Arafah bermakna belum lagi memperolehi tahallul thani ( ) dan bagi golongan itu diharamkan ke atas mereka kepada perkara-perkara berikut:
i. Berkahwin.
ii. Mengahwinkan orang lain.
iii. Meminang.
iv. Bersetubuh dan mukaddimahnya.
v. Menjadi wali nikah.
vi. Mewakil wali.


Mesyuarat bersetuju menjadikan supaya Pesuruhjaya Hal Ehwal agama Islam membuat pembelian secara hutang terlebih dahulu. Kemudian hutang ini dibayar oleh Majlis Agama Islam dan Adat Melayu Terengganu melalui wang zakat Sinf al-Gharimin. Sekiranya baki wang dalam Sinf ini tidak mencukupi ia boleh diambil (dirad) daripada Sinf-sinf yang lain seperti Sinf ar-Riqaab atau Mualaf jika masih banyak berbaki.
Alat yang akan dibeli dan diserahkan kepada hospital itu hendaklah dicatatkan sebagai sumbangan daripada Majlis.


Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam Malaysia yang bersidang pada 17 Julai 2013 telah membincangkan Hukum Penggunaan Dakwat Kekal (
Indelible Ink
) Dalam Proses Pengundian Oleh Suruhanjaya Pilihan Raya Malaysia (SPR). Muzakarah telah membuat keputusan seperti berikut:

Berdasarkan pembentangan laporan analisis kimia, taklimat dan penjelasan daripada Jabatan Kimia Malaysia serta penjelasan daripada Suruhanjaya Pilihanraya Malaysia (SPR), adalah didapati Dakwat Kekal (
Indelible Ink
) yang akan digunakan oleh SPR tidak mengandungi bahan-bahan najis yang diharamkan oleh syarak, tidak memberikan kesan mudharat dan tidak menghalang air untuk sampai ke kulit (telap air) apabila digunakan.

Sehubungan itu, Muzakarah bersetuju memutuskan bahawa dari aspek syarak penggunaan Dakwat Kekal (
Indelible Ink
) tersebut adalah
harus dan dibenarkan
 kerana ia tidak akan menimbulkan masalah kepada ibadah umat Islam. Keputusan ini hanya tertakluk kepada bahan yang telah dikemukakan oleh SPR dan diuji oleh Jabatan Kimia Malaysia  sahaja”.


Jawatankuasa berpendapat wang dividen daripada wang zakat yang disimpan di dalam bank bukan wang zakat dan tidak terikat dengan Asnaf Zakat.


1. Tapak yang telah dirizabkan dan diwartakan kepada Majlis Agama Islam Negeri Johor bagi tujuan-tujuan Kebajikan Agama Islam adalah dihukumkan sebagai tanah waqaf menurut hukum syara’ dan;
2.   Tapak yang telah dirizabkan dan belum diwartakan kepada Majlis Agama Islam Negeri Johor bagi tujuan-tujuan Kebajuikan Agama Islam adalah dihukumkan sebagai tanah waqaf menurut hukum syara’.
3.  Oleh itu,perkara-perkara yang berkaitan dengan tapak tersebut adalah tertakhluk dengan hokum-hukum yang berkaitan wakaf.


Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam Malaysia yang bersidang pada 17 Julai 2013 telah membincangkan Hukum Shisha Menurut Pandangan Syarak. Muzakarah telah membuat keputusan seperti berikut:

Setelah mendengar pembentangan dan penjelasan pakar-pakar daripada Kementerian Kesihatan Malaysia dan meneliti maklumat serta bukti-bukti perubatan dan saintifik terperinci yang dikemukakan dari dalam dan luar negara mengenai kesan dan kemudharatan besar yang dihadapi akibat daripada shisha terhadap kesihatan ummah, pembangunan ekonomi negara serta pembentukan generasi pada masa akan datang, maka Muzakarah bersetuju memutuskan bahawa shisha adalah haram. Oleh itu, umat Islam adalah dilarang menghisap shisha atau menyediakan perkhidmatan menghisap shisha atau apa-apa aktiviti yang berkaitan dengan shisha.

Muzakarah menegaskan bahawa pengharaman Shisha ini adalah berdasarkan nas-nas syarak daripada al-Quran dan Hadith serta Kaedah Fiqhiyyah bagi memastikan lima perkara asas bagi manusia yang terkandung dalam Maqasid Syari’yyah iaitu menjaga agama, jiwa, akal, keturunan dan harta dapat dipelihara sepertimana tuntutan syarak, kerana Shisha jelas memudharatkan kesihatan, membazir dan mensia-siakan masa dan harta serta dikategorikan sebagai satu perkara buruk atau keji, berdasarkan nas-nas berikut:

Firman Allah swt dalam Surah al-Baqarah, ayat 195 :

		“
Dan janganlah kamu sengaja mencampakkan diri kamu ke dalam bahaya kebinasaan
”.

Firman Allah swt dalam Surah al-A’raf ayat 157;

		“
Dan ia menghalalkan bagi mereka segala benda yang baik dan mengharamkan kepada mereka segala benda yang buruk
”.

Sabda Rasulullah s.a.w :

		“
Tidak boleh mudharatkan (diri sendiri) dan memberi kemudharatan (kepada orang lain)
”. (Hadith riwayat Ahmad, Malik, Ibn Majah dan al-Daraqutni)

Kaedah Usul Fiqh:

سد الذريعة
 -
iaitu “
Menutup pintu kerosakkan
”

درء المفاسد مقدم على جلب المصالح
 – iaitu “
menolak kerosakan adalah didahulukan daripada mencari kemaslahatan
”.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 23 Sep 2001 telah membincangkan hukum memindahkan mayat ke tapak perkuburan yang baru kerana dharurat. Mesyuarat telah membuat keputusan bersetuju menfatwakan sebagaimana berikut:

Perpindahan mayat dari tanah perkuburan kerana dharurat adalah diharuskan. Fatwa ini dikeluarkan pada tahun 1996. Mengenai masalah seumpama ini adalah terpakai.


Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam Malaysia yang bersidang pada 17 Julai 2013 telah membincangkan Hukum Penggunaan Vaksin Meningitis Menveo. Muzakarah telah membuat keputusan seperti berikut:

		“ Setelah mendengar taklimat dan penjelasan daripada Biro Pengawalan Farmaseutikal Kebangsaan (BPFK) dan meneliti keterangan, hujah-hujah serta pandangan yang dikemukakan, Muzakarah bersetuju memutuskan bahawa hukum penggunaan Vaksin Meningitis Menveo adalah diharuskan”.


Warta Kerajaan

DITERBITKAN DENGAN KUASA

GOVERNMENT OF NEGERI SEMBILAN GAZETTE

PUBLISHED BY AUTHORITY

12hb Mac 1998

ENAKMEN PENTADBIRAN HUKUM SYARAK

(NEGERI SEMBILAN) 1991

(Enakmen No. 1 Tahun 1991)

ADMINISTRATION OF ISLAMIC LAW

(NEGERI SEMBILAN) ENACTMENT 1991

(Enactment No.1 of 1991)

PEMBERITAHUAN FATWA

NOTIFICATION OF FATWA

PADA menjalankan kuasa yang diberikan oleh seksyen 30 Enakmen Pentadbiran Hukum Syarak (Negeri Sembilan) 1991 dan setelah diluluskan dengan sebulat suara oleh Jawatankuasa Syariah menurut subseksyen 33(6) Enakmen Pentadbiran Hukum Syarak (Negeri Sembilan) 1991, maka Mufti Kerajaan Negeri Sembilan bagi pihak dan atas nama Jawatankuasa Syariah, dengan ini mengeluarkan Fatwa seperti yang dinyatakan dalam Jadual.

IN exercise of the powers conferred by section 30 of the Administration of Islamic Law (Negeri Sembilan) Enactment 1991 and approved unanimously by the Islamic Legal Committee pursuant to subsection 33(6) of the Administration of Islamic Law (Negeri Sembilan) 1991, the Mufti of Negeri Sembilan State Government on behalf and in the name of Islamic Legal Committee, hereby issue the Fatwa as specified in the Schedule.

JADUAL/SCHEDULE

KE ARAH MEMBENDUNG PENGARUH SYIAH DI MALAYSIA

1. Adalah ditetapkan bahawa Umat Islam di Negeri Sembilan hendaklah mengikut undang-undang Islam dan ajaran Islam yang berasaskan pegangan Ahli Sunnah Wal Jama’ah dari segi ‘aqidah, syariah dan akhlak.

 2. Adalah diperakukan bahawa ajaran Islam selain pegangan Ahli Sunnah Wal Jama’ah adalah bercanggah dengan hukum Syarak dan dengan yang demikian penyebaran apa-apa ajaran lain selain pegangan Ahli Sunnah Wal Jama’ah adalah dilarang.

3. Adalah ditetapkan bahawa penerbitan, penyiaran dan penyebaran melalui buku, risalah, filem, video atau dengan apa-apa cara lain pun yang berkaitan dengan ajaran yang bertentangan dengan pegangan Ahli Sunnah Wal Jama’ah adalah dilarang.

Bertarikh 27 Februari 1998.

[JMKNNS.209(01) 914/1;

PU/NS (JB) (Ag) 15/92 Jld.1.]

DATO’ HJ. MOHD MURTADZA BIN HAJI AHMAD

Mufti Kerajaan Negeri Sembilan


Jawatankuasa Perundingan Hukum Syarak membuat keputusan bahawa adalah haram dan berdosa bagi orang Islam yang bekerja sebagai Pegawai Perhubungan Pelanggan (GRO) dengan kelab-kelab malam, dangdut, disko, karaoke dan pub atau apa sahaja yang seumpamanya.
Untuk maklumat lanjut, sila rujuk pautan dibawah :
http://efatwa.muftiwp.gov.my/fatwa/4f8387c494a2565735669a65aa49bc1c?


Saya dengan ini, selaku Mufti Kerajaan Negeri, Negeri Sembilan memutuskan seperti berikut:

1. Bagi mayat yang dijumpai dan tidak diketahui sama ada ia mayat orang Islam atau mayat orang bukan Islam maka hukumnya sama seperti hukum anak pungut (??????). Sekiranya mayat tersebut dijumpai di negara kafir dan tiada orang Islam di sana maka mayat tersebut adalah mayat orang bukan Islam. Bagi keadaan yang sebaliknya, maka mayat tersebut dikira mayat orang Islam dan hendaklah disembahyangkan selepas dimandi serta dikafankan. Kemudian ianya dikebumikan pinggir di tanah perkuburan orang Islam.

2. Bagi keadaan di mana kepala mayat tersebut dipotong dan terpisah kepalanya di satu negeri manakala badannya di satu negeri yang lain maka wajib disembahyangkan badannya di mana ianya berada dan kepalanya disembahyangkan di tempat ianya berada.


Mesyuarat bersetuju bahawa : Kutipan wang Zakat yang tidak dapat dihabiskan kepada Asnaf pada tiap-tiap tahun hendaklah kekal sebagaimana wang zakat.
Jika wang tersebut terkumpul hingga berjumlah sebegitu banyak, maka bolehlah digunakan untuk apa-apa tujuan pembangunan yang mana faedahnya kembali kepada Asnaf Zakat.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-104 yang bersidang pada 2-4 September 2013 telah membincangkan Status Hasil Caj Abstraksi Sumber Air Lembaga Urus Air Selangor (LUAS) Daripada Syarikat Yang Menjalankan Aktiviti Operasi Harian Tidak Halal. Muzakarah telah membuat keputusan seperti berikut:

Setelah meneliti keterangan, hujah-hujah dan pandangan-pandangan yang dikemukakan, Muzakarah menegaskan Imam al-Ghazali berpandangan bahawa harta bercampur yang tidak terkira tidaklah dihukum haram dengan sebab percampuran dan kemungkinan-kemungkinan yang wujud antara halal dan haram tersebut, melainkan ada
qarinah
 (tanda-tanda) yang jelas menunjukkan pengharamannya. Nabi SAW juga pernah menerima hadiah dari kerajaan negara asing yang bukan Islam tanpa mempersoalkan sumbernya. Begitulah juga para sahabat r.a. telah mengambil
jizyah, ushur
 dan cukai-cukai lain daripada orang-orang kafir yang wajib dibayar kepada kerajaan Islam tanpa mempersoalkan sumbernya.
Oleh yang demikian, Muzakarah berpandangan bahawa
tidak menjadi kesalahan
 kepada pihak kerajaan atau syarikat yang dilantik kerajaan untuk menerima atau mengenakan caj/cukai kepada sesebuah syarikat perniagaan, sekalipun wujud kemungkinan sumber yang tidak halal kerana pembayaran cukai adalah satu tanggungjawab kepada Kerajaan untuk maslahah ummah. Sekiranya wujud aktiviti yang haram, maka sifat haram tersebut hanyalah pada zimmah pemilik syarikat tersebut bukan kepada orang yang berurusan dengannya sebagaimana firman Alah SWT dalam Surah an-Najm,ayat 39 yang bermaksud: “Dan bahawa sesungguhnya tidak ada (balasan) bagi seseorang melainkan (balasan) apa yang diusahakannya.”
Sehubungan itu, mengenai status caj abstraksi sumber air yang dikenakan oleh Lembaga Urus Air Selangor (LUAS) kepada syarikat yang menjalankan aktiviti operasi harian tidak halal,
Muzakarah bersetuju memutuskan bahawa ianya adalah diharuskan kerana selaku pihak yang dilantik oleh pemerintah (Ulil Amri), LUAS bertanggungjawab mengurus dan memberikan perkhidmatan air untuk
maslahah ammah
 seluruh masyarakat.


Warta Kerajaan

DITERBITKAN DENGAN KUASA

ENAKMEN PENTADBIRAN HUKUM SYARAK

(NEGERI SEMBILAN) 1991

(Enakmen No. 1 Tahun 1991)

PEMBERITAHUAN FATWA

PADA menjalankan kuasa yang diberikan oleh seksyen 30 Enakmen Pentadbiran Hukum Syarak (Negeri Sembilan) 1991 dan setelah diluluskan dengan sebulat suara oleh Jawatankuasa Syariah menurut subseksyen 33(6) Enakmen Pentadbiran Hukum Syarak (Negeri Sembilan) 1991, maka Mufti Kerajaan Negeri Sembilan bagi pihak dan atas nama Jawatankuasa Syariah, dengan ini mengeluarkan Fatwa seperti yang dinyatakan dalam Jadual.

IN exercise of the powers conferred by section 30 of the Administration of Islamic Law (Negeri Sembilan) Enactment 1991 and approved unanimously by the Islamic Legal Committee pursuant to subsection 33(6) of the Administration of Islamic Law (Negeri Sembilan) 1991, the Mufti of Negeri Sembilan State Government on behalf and in the name of Islamic Legal Committee, hereby issue the Fatwa as specified in the Schedule.

JADUAL/SCHEDULE

1. Jika seorang bayi itu dilahirkan kurang 6 bulan daripada tarikh akad nikah maka anak tersebut haram dinasabkan kepadaa suami ibunya atau lelaki yang menyebabkan kehamilan anak tersebut.

2. Seorang bayi yang dilahirkan lebih daripada 6 bulan dan kurang daripada 4 tahun daripada tarikh tersebut diketahui dengan yakin atau berat zan bahawa kehamilan telah berlaku sebelum akad, atau suami tidak bersetubuh selepas akad atau tidak dimasukkan mani suaminya ke dalam rahim, maka anak tersebut haram dinasabkan kepada suami ibunya atau lelaki yang menyebabkan kehamilan ibunya yang melahirkan anak tersebut.

3. Wajib bagi suami tersebut menafikan bahawa bayi berkenaan adalah anaknya.

4. Pihak berkuasa yang mendaftarkan kelahiran ditegah daripada membinkan atau membintikan mana-mana bayi di dalam perenggan (1) dan (2) kepada suami ibu bayi atau lelaki yang menyebabkan kehamilan ibunya yang melahirkan anak tersebut.

Bertarikh 12 Januari 2002.

[JMKNNS 209(01)914/1;

PU/NS (JB) 5/2001]

DATO’ HJ. MOHD MURTADZA BIN HJ. AHMAD

Mufti Kerajaan Negeri Sembilan


Keputusan Jawatankuasa Syariah memutuskan tidak harus didirikan sembahyang Jumaat di tanah lapang di dalam sebuah Qaryah jika ada masjid didirikan di situ.


Mesyuarat Jawatankuasa Fatwa yang bersidang pada hari ini membuat keputusan bahawa: Bersetuju dengan perlaksanaan Skim Wakaf Tunai Terengganu dan seterusnya mengesyorkan :
i.	Supaya syarat minimum RM 10.00 tidak dikenakan. Ini bermakna mana-mana orang boleh menyumbang seberapa banyak wang untuk disumbangkan kepada Majlis untuk membeli Harta Wakaf.
ii.	Penyertaan wang berjumlah RM 10.00 dan ke bawah darinya dalam Skim ini tidak perlu dikeluarkan sijil.
iii.	Sighah lafaz dipinda kepada lafaz : Saya mewakilkan kepada MAIDAM untuk mewakafkan mana-mana harta kekal melalui cek/BankDraf/Wang Pos/Tunai di atas nama Skim Wakaf Tunai Terengganu sebanyak RM .......................... untuk diri saya/ Almarhum/ Almarhumah/ .......................................... demi kebajikan dan kepentingan Agama Islam dan umatnya kerana Allah (s.w.t) selama-lamanya.


Fatwa 1:

Tiada halangan untuk menggunakan perkataan Islam oleh mana-mana pertubuhan malah digalakkan dengan disiplin ilmu, iman dan ihsan. Mana-mana orang atau pertubuhan yang menggunakan perkataan Islam untuk tujuan mengelirukan dan menyeleweng adalah salah dan boleh diambil tindakan berdasarkan peruntukan undang-undang yang sedia ada.

Fatwa 2:

Seseorang itu sudah diiktiraf sebagai orang Islam jika menepati Rukun Iman dan Rukun Islam. Dari itu adalah salah dan tidak berhak bagi mana-mana pihak menambah apa-apa syarat bagi menentukan Keislaman seseorang itu. Fahaman sedemikian adalah salah di sisi Islam. Oleh itu sesiapa yang mengamal, mengajar, menyeru, menyebar dan lain-lain cara sebaran akan fahaman tersebut maka perbuatan sedemikian termasuk dalam perbuatan menyebar ajaran salah atau menyeleweng.

Fatwa 3:

Ketentuan syurga atau neraka adalah hak mutlak Allah s.w.t. Dari itu dakwaan bahawa pengakuan dan sokongan kepada orang atau pertubuhan tertentu diperlukan sebelum seorang Islam dilayakkan ke syurga atau ke neraka adalah salah menurut ajaran Islam. Oleh itu sesiapa yang mengamal, mengajar, menyeru, menyebar dan lain-lain cara sebaran akan fahaman tersebut maka perbuatan sedemikian termasuk dalam perbuatan menyebar ajaran salah atau menyeleweng.


Warta Kerajaan

DITERBITKAN DENGAN KUASA

GOVERNMENT OF NEGERI SEMBILAN GAZETTE

PUBLISHED BY AUTHORITY

ENAKMEN PENTADBIRAN HUKUM SYARAK

(NEGERI SEMBILAN) 1991

(Enakmen No. 1 Tahun 1991)

ADMINISTRATION OF ISLAMIC LAW

(NEGERI SEMBILAN) ENACTMENT 1991

(Enactment No.1 of 1991)

PEMBERITAHUAN
FATWA

NOTIFICATION OF
FATWA

PADA menjalankan kuasa yang diberikan oleh seksyen 30 Enakmen Pentadbiran Hukum Syarak (Negeri Sembilan) 1991 dan setelah diluluskan dengan sebulat suara oleh Jawatankuasa Syariah menurut subseksyen 33(6) Enakmen Pentadbiran Hukum Syarak (Negeri Sembilan) 1991, maka Mufti Kerajaan Negeri Sembilan bagi pihak dan atas nama Jawatankuasa Syariah, dengan ini mengeluarkan
Fatwa
 seperti yang dinyatakan dalam Jadual.

IN exercise of the powers conferred by section 30 of the Administration of Islamic Law (Negeri Sembilan) Enactment 1991 and approved unanimously by the Islamic Legal Committee pursuant to subsection 33(6) of the Administration of Islamic Law (Negeri Sembilan) 1991, the Mufti of Negeri Sembilan State Government on behalf and in the name of Islamic Legal Committee, hereby issue the
Fatwa
 as specified in the Schedule.

JADUAL/SCHEDULE

1.
Talqin
hukumnya adalah sunat dan masa talqin itu ialah semasa ihtidar (hampir mati ) dan atau selepas dikebumikan.

2. Semasa di dalam ihtidar (hampir mati) maka sunat diajarkannya mengucap kalimah syahadah iaitu La Ilaha illallah dan bagi mayat yang telah dikebumika maka dikata disisi kuburnya, kata olehmu Tuhanku Allah, Agamaku Islam, Nabiku Muhammad S.A.W hingga akhir talqin.

3. Mana-mana orang atau kumpulan orang adalah dilarang –

a) membid’ahkan mana-mana orang lain yang membacakan talqin kepada mayat

b) memegang, mengamal atau mengajarkan bahawa bacaan talqin kepada mayat adalah dilarang

c) menyiar, menyebar, menghebahkan atau mendedahkan dengan apa-apa cara pun bahawa bacaan talqin kepada mayat adalah dilarang.

4.Mana-mana orag Islam adalah dilarang menjadi anggota, pemimpin atau penokong mana-mana orang atau kumpulan orang ang dilarang di dalam perenggan 3.

Bertarikh 14 Ogos 197

[PU/NS  (JB) (AGAMA) 15/92 Jld. 1;]

PA/NS.  196 (07) 915/1.]

DATO’ HJ. MOHD MURTADZA BIN HJ. AHMAD

Mufti Kerajaan Negeri Sembilan


Jawatankuasa telah membuat keputusan bahawa zakat fitrah dan padi hendaklah dibahagikan secara sekaligus dan dengan seberapa segera yang dapat kepada yang berhak menerimanya manakala zakat selain dari keduanya bolehlah diagihkan kepada mereka yang berhak menerimanya sama ada dengan cara sekaligus atau dengan cara bulanan bilamana difikirkan cara tersebut sesuai.


Jawatankuasa membuat keputusan bahawa kadar zakat fitrah di Wilayah-Wilayah Persekutuan bagi tahun 1427H/2006M ialah empat ringgit tujuh puluh sen (RM4.70) seorang.
Untuk maklumat lanjut, sila rujuk pautan dibawah :
http://efatwa.muftiwp.gov.my/fatwa/63243ea9bd21c88a530c4d3a3193c151?